Studiu de cultură tradiţională 
românească 

Privire analitică asupra zonelor 
etno-folclorice 



CUVÂNT ÎNAINTE 


Cultura tradiţională reprezintă ansamblul manifestărilor culturale care se 
dezvoltă la nivelul satului şi care alcătuiesc creaţia folclorică de inspiraţie 
polivalentă care promovează diferenţierea şi specificitatea zonală. în sfera ei de 
cercetare, se regăsesc discipline precum: etnologie, etnografie, etnomuzicologie şi 
etnocoreologie. Desluşirea acestor termeni ne face să stăpânim mult mai bine 
tărâmul valorilor materiale şi spirituale ale acestui neam, de-a lungul istoriei. 

Sursa noastră de studiu o reprezintă ansamblul de datini, obiceiuri, 
credinţe, care se statornicesc în cadrul unor grupuri sociale şi care se transmit din 
generaţie în generaţie. 

De-a lungul evoluţiei istorice a acestui neam, cu origini străvechi pe aceste 
meleaguri, ce datează încă din evul mediu, a reuşit să-şi definească, să păstreze, 
să conserve şi să transmită tradiţiile, obiceiurile, cântecul, dansul, portul şi 
arhitectura specifice satului românesc, pe cale orală, generaţiilor viitoare, 
păstrându-i neştirbită valoarea documentară. 

Această cultură tradiţională reprezintă emanaţia esenţei spiritualităţii 
sufletului românesc, deschis în faţa celor ce doresc să-i simtă pulsul, să-i 
desluşească şi să-i aprofundeze tainele cu vechime milenară pentru a-şi putea 
contura o imagine reală despre ceea ce reprezintă el ca naţiune. 

Cultura tradiţională românească se conturează ca entitate unică în 
multitudinea de culturi naţionale în context internaţional. 

Aşa cum orice prunc, prin fenomenul naşterii capătă o identitate şi 
dobândeşte o informaţie genetică de care nu se poate detaşa niciodată, rămânând 
veşnic valabile, nici această cultură tradiţională nu-şi poate pierde identitatea şi 
nici valoarea de document a informaţiilor transmise de la o generaţie la alta. 

I. REPARTIZAREA PE ZONE ETNOGRAFICE A 
TERITORIULUI ROMÂNESC 


TRANSILVANIA 

N - zona etnografică carpatică 

- Satu Mare - MM - Ţara Oaşului, Câmpia Sătmarului 

- Maramureşul istoric - Ţara Lăpuşului şi a Chiuarului 

N-E - zona etnografică carpatică 

- Năsăud (Ţinutul Năsăudului) - cuprinde satele din bazinul Bistriţei 
ardelene. 

N-V - zona etnografică Câmpia Transilvaniei 

- Cluj (dealurile) 

- Sălaj - Codrul Sălajului, Silvaniei şi Someşana 

CENTRU - zona etnografică Câmpia Transilvaniei 

- Alba 

- Mureş - zona de munte - zona Mureşul Superior, zona Valea 
Gurghiului 

- Podişul Târnavelor (subzona Podgoria Alba Iulia) 

S-E - zona etnografică carpatică 

- Covasna - zona Ţara Bârsei şi zona Odorhei 

- Harghita - zona Ţara Haţegului 

S-V - zona etnografică carpatică 

- zona Pădureni - subzona Hunedoara 

- Sibiu - Mărginime (cu subzona Orăştie - vest), Ţara Oltului (Ţara 
Făgăraşului), Valea Târnavelor. 

V - zona Câmpia Vestică 

- zona Arad - Crişana (Ţara Crişurilor) şi subzona Câmpia Aradului 

- Bihor - Crişana 

BANAT 

N-V - zona Câmpia Vestică 

- Făget, Buziaş-Silagi, Sânicolaul Mare, Timişoara ( Câmpie ) 

S-E - zona etnografică carpatică 

- Caraş Severin - subzona Podişul Lipovei, Caransebeş, Reşiţa, 
Almăjului, Porţile de Fier 

OLTENIA 


N - zona etnografică carpatică şi subcarpatică 

- zona Mehedinţi - Plaiul Cloşani, Câmpia Bahniţei, Severin, Clisura 
Dunării 

- zona Gorj 

- zona Vâlcea 

- zona Ţara Loviştei 

S - zona Câmpia Dunării 

- zona Olt - Romanaţi 

- zona Dolj 

MUNTENIA 

N-E - zona etnografică carpatică 

- zona Buzău 

- zona Prahova 

N-V - zona etnografică carpatică 

- zona Dâmboviţa 

- zona Argeş 

- zona Muscel 

S - zona Câmpia Română 

- zona Teleorman şi zona Vlaşca 

- zona Câmpia Dunării - Ialomiţa (Bărăgan), Călăraşi, Giurgiu (între 
Ialomiţa şi Dunăre) 

- zona Argeş - Muscel 

MOLDOVA 

N-E - zona Botoşani, 

- zona Iaşi (Depresiunea Jijiei sau Câmpia Moldovei şi subzona 
Cotnariului) 

N-V - zona etnografică carpatică - zona Suceava 

- zona Câmpulung Moldovenesc (satele din Obcinile bucovinene, Ţara 
Domelor) 

- zona Gura Humorului 

- zona Vatra Dornei 

- zona Fălticeni 

- zona Rădăuţi (Bucovina) 

- zona Şiret 

- zona Solea 

S-E - zona Câmpia Brăilei - Brăila 

- zona Câmpia Dunării - Galaţi, Vaslui 

S-V - zona etnografică carpatică - Vrancea 

- de deal - Colinele Tutovei, Valea Zeletinului, Valea Şiretului 

- podgoriile - depresiunea interdeluroasă - Valea Susitei, Valea 
Râmnicului 

- depresionară centrală - Putna, Valea Zabalei 

-zona etnografică carpatică - Bacău (Munţii Tarcăului şi Valea 
Şiretului), Neamţ 

DOBROGEA 

- Zona etnografică nord-dunăreană - zona Tulcea (subzona 
Deltei) 

- Zona etnografică sud-dunăreană - zona Constanţa (subzona 
litoralului) 

II. DEFINIREA CONCEPTELOR 


Etnologie - ştiinţa ce se ocupă cu studiul genezei, structurii, dinamicii şi 
funcţiunii formelor istorice de civilizaţie şi cultură, din perioada primitivă până în 
prezent şi cu prospecţiunea formelor de civilizaţie şi cultură în viitor, ridicându-se 
a nivelul abstracţiilor teoretice, al cugetărilor asupra viziunilor globale a creaţiei 
populare. 

Etnografie - ştiinţa care observă, analizează, descrie şi clasifică 
particularităţile modului de viaţă şi ale formei de civilizaţie a unei comunităţi 
etnice. Constituie prima treaptă de cercetare a fenomenelor şi faptelor materiale 
ale unei comunităţi, alături de folcloristică şi de ştiinţa artei populare (nu este 
ştiinţă aparte faţă de etnologie), menţinându-se la nivelul concret de cunoaştere a 
realităţii social-istorice. 

Etnomuzicologie - o ramură a muzicologiei care studiază şi cercetează 
culturile muzicale ale popoarelor sau activitatea muzicală a unei comunităţi 
etnice, şi (sau) culturile muzicale de tip arhaic. Consideră muzica un fapt social cu 
rădăcini adânci în organizarea vieţii materiale a formelor de cultură populară, 
superstiţii, credinţe, obiceiuri, tradiţii, magie, mitologie, etc. Termenul a fost 
propus de etnomuzicologul olandez Jaap Kunst şi s-a impus începând cu anul 
1950, fiind imediat acceptat şi de şcoala românească fondată de C. Brăiloiu. 

Etnocoregrafie - disciplina coregrafică ce studiază activitatea ludică (jocul 
şi dansul) a unei comunităţi etnice (descoperirea surselor) 

Etnocoreologie - disciplina ce se ocupă de studiul descrierii şi 
funcţionalităţii jocului popular. 

III. PRIVIRE ANALITICĂ ASUPRA ZONELOR 
ETNO- FOLCLORICE 


A. CONDIŢII NATURALE - limitele naturale ale zonelor 
etnografice reprezentative ale teritoriului românesc 

Zona etnografică MUNTENIA 

N - Tara Făgăraşului, Covasna, zona etnografică Vrancea; 

S - malul Dunării; 

E - zona etnografică Dobrogea - Tulcea, Constanţa; 

V - zona etnografică Oltenia - Vâlcea, Olt. 

Zona etnografică OLTENIA 

N - zona etnografică Transilvania de sud; 

N-V - zona etnografică Banat; 

S-SV - malul Dunării; 

NE-SE - zona etnografică Muntenia. 

Zona etnografică MOLDOVA 

N - Ucraina; 

NE-SE - Republica Moldova; 

S - zona etnografică Muntenia şi zona etnografică Dobrogea; 

NV - zona Bistriţa Năsăud, Tîrgu Mureş, Harghita 

SV - zona etnografică Muntenia şi zona etnografică carpatică Covasna 

Zona etnografică TRANSILVANIA 

N - UCRAINA 

NE - Zona etnografică Moldova 
SE - Zona etnografică Muntenia 
S - Zona etnografică Oltenia 
SV - Zona etnografică Banat 

V - Ungaria 

Zona etnografică BANAT 

N-NE - Zona etnografică Transilvania 
E - Zona etnografică Oltenia 
S - Malul Dunării 
NE; SE - Iugoslavia 

Zona etnografică DOBROGEA 

N - Malul Dunării - Republica Moldova 
N-E; S-E - Malul Marii Negre 
S - Bulgaria 

S-V - Zona etnografică Muntenia - delimiţare lac ut ă de unul din braţele 
Dunării (Dunărea veche) 


B. OCUPAŢII ARHAICE 

- culesul din natură; 

- pescuitul, vânătoarea, albinăritul; 

- agricultura, pomicultura; 

- creşterea animalelor - păstoritul; 

- mijloacele de transport - sania, calul; 

- meşteşugurile. 

C. TRADIŢII ŞI OBICEIURI (scurt istoric, clasificare, descriere) 


Pentru cei ce le privesc din afară, sunt manifestări păstoreşti - mari 
spectacole, dar dincolo de aceasta înglobează acele înţelesuri profunde asupra 
relaţiilor omului cu natura, a relaţiilor interumane, a raportului acestuia cu viata 
socială. Le putem încadra ca părţile care păstrează cel mai bine viaţa folclorică 
tradiţională, deoarece originea lor o regăsim undeva, departe, în vremuri 
străvechi, având o istorie foarte îndelungătă. Pentru a le putea aprofunda urmând 
o latură ştiinţifică trebuie să definim clar terminologia pe care o uzităm. 

Tradiţie - reprezintă ansamblul de datini, obiceiuri, credinţe, care se 
statornicesc în cadrul unor grupuri sociale şi care se transmit din generaţie în 
generaţie. 

Tradiţionalism - ataşament exagerat faţă de tradiţie, cu evidentă tendinţă 
de supraevaluare a elementelor tradiţiei, proprie spiritului conservator. 

Obicei - nu este altceva decât o deprindere consacrată, comună unui popor 
sau unei comunităţi omeneşti, datină, tradiţie, rânduială. Este expresia limpede ce 
semnifică periodicitatea unui comportament colectiv, dar şi a modului de 
instruire, de acceptare comuniţară a acestuia. 

Sunt manifestări spirituale inedite şi originale ale acestui popor şi nu sunt 
aceleaşi pe întreg cuprinsul ţării. Una din personalităţile ce s-au preocupat în mod 
deosebit de această specie - obicei - este Romulus Vuia care, în calitate de 
profesor, a abordat cu rol prioriţar această specie în clasificarea culturii spirituale 
a poporului român în cadrul lecţiei de deschidere a cursului de etnografie şi 
folclor din 1926. El elaborează, faţă de alţi autori un alt tip de clasificare, expusă 
astfel: credinţe şi superstiţii, obiceiuri, ceremonii şi ritualuri, obiceiuri legate de 
viaţa casnică şi obiceiuri legate de momentele importante din viaţa omului 
(naştere, nuntă înmormântare). In anul 2003, Institutul de Etnografie şi Folclor 
editează însă o serie de volume intitulate “Sărbători şi obiceiuri”, structurate 
astfel: partea I - Ciclul Familial (naşterea, nunta, înmormântarea); partea a Il-a - 
Ciclul Calendaristic (sărbători şi obiceiuri cu dată fixă; sărbători şi obiceiuri cu 
dată mobilă; sărbători şi obiceiuri în calendarul agro-pastoral). 

în cadrul acestui studiu vom analiza ciclul calendaristic. 


Zona etnografică MUNTENIA 

• repertoriul ceremonial de iarnă 

- Colind, Cântec de Stea, Pluguşor (obicei urări), Sorcova (obiceiuri, 
colinde, urări), Ajunul, Moş Ajunul, Bună dimineaţa, Vasilca (ritual, 
joc), Colindul cu măşti (ritual, joc), Iordănitul (Bobotează ), 
Gurbanul (Arezanul - 2 februarie), ş.a.; 

• obiceiuri agrare 

- Lazărul, Paparuda, Scaloianul, Drăgaica; 

• obiceiuri de Lăsatul Secului 

- Strigarea peste sat (Aure-Maure), Cucii, Focurile lui Sâmedru; 

• obiceiuri de Rusalii 

- Căluşul (rit ceremonial) 

Colindele au loc ca perioadă de desfăşurare între 23 decembrie şi 7 
ianuarie. Sunt obiceiuri pre-creşţine cu caracter laic adaptate sau chiar suprapuse 
sărbătorilor religioase. 

“Moş Ajunul” se desfăşoară în noaptea de 23 spre 24 decembrie şi în 
dimineaţa zilei de 24 decembrie. Cuprinde categorii diferite de vârstă, tineret şi 
copii. Se colindă în cete de băieţi sau mixte, mai rar numai grupuri de fete. 
Numărul membrilor cetei variază astfel: grupa vârstei 3-4 până la 6-7 ani cuprinde 
de la 2 până la 5 copii; grupa de vârstă 6-7 până la 14-15 ani cuprinde între 4 şi 12 
copii, iar grupa mică o întâlnim în aproape toate zonele ţării la nivelul întregii 
colectivităţi şi cuprinde de la 50-60 până la 100 de copii. 

în ceea ce priveşte desfăşurarea, copiii se adună la o casă unde repetă 
repertoriul de colinde şi de unde, odată cu venirea serii, îşi încep colindatul. Ceata 
de colindători se opreşte în faţa porţii sau în curtea gospodarului la fereastra 
căruia strigă sau cântă urarea tradiţională. Fiecare dintre aceştia poartă trăistuţă în 
care pune darurile pe care le primeşte, în special simbolicii colaci împletiţi în 
formă de 8, numiţi „ colindiţe sau colindeţi ”, „ bolindeţF sau „ bobârnac ”. Alături 
de aceştia mai pot primi dulciuri care pe alocuri sunt însoţite de lumânări de 
ceară. 


“Paparuda ” - obicei pentru provocarea ploilor în anotimpurile secetoase 
întâlnit şi în cadrul altor zone etnografice, însă sub alte titulaturi, de ex.: Păpăluga 
(Muntenia); Păpărugă, Papalugără (Transilvania); Pepernie (Banat). 

Obiceiul are ca nucleu fetiţa mascată îmbrăcată foarte sumăr cu crăcuţe de 
salcie (verdeaţă) şi care este udată în permanenţă în timpul ceremonialului, acesta 
având la bază magia prin analogie. în funcţie de zonă pot fi costumate două sau 
chiar mai multe fetiţe, important este să se respecte criteriul de bază al alegerii - 
puritatea, nevinovăţia. 

Paparuda, împreună cu ceilalţi însoţitori (actanţi) trec pe la fiecare 
gospodărie, oprindu-se în ogradă unde cântă versurile invocatoare ale ploii, timp 
în care aceasta dansează pe paşi săriţi în ritmul melodiei şi a bătăilor din palme. 
Gazda iese în faţa colindătorilor cu găleata plină cu apă şi udă Paparuda (în trecut, 
pentru această udare era folosit laptele şi arareori zahărul). în final, gazda 
cinsteşte pe cei prezenţi cu produse care ulterior se împart între cei ce au 
participat la ritual. în Muntenia apuseană nu se merge la fiecare casă în parte, ci 
se udă cei întâlniţi în cale, pe drum sau prin curţi, în special femeile însărcinate, 
scandându-se aceleaşi versuri invocatoare ale ploii. 

Se presupune a avea o vechime preistorică datorită existenţei 
nenumăratelor elemente arhaice. 

“Focurile lui Sâmedru” se organizează în satele din nordul Munteniei, 
respectiv zonele Argeş şi Dâmboviţa, în perioada 25-26 octombrie. Este un 
ceremonial nocturn care, prin spectaculozitate nu rivalizează ecât cu noaptea de 
Revelion. 

Din punct de vedere al desfăşurării, menţionăm următoarele: se 
organizează în preajma unui rug (foc imens) aprins de tineri într-un loc înalt al 
satului (munte, deal, colină) unde se adună oameni de toate vârstele din întreaga 
comunitate şi unde, fiecare categorie de vârstă are un rol bine definit. Copiii fac 
grămezile pentru foc, îl aprind şi lovesc cu un băţ tăciunii pentru a se ridica 
scântei, moment în care sar peste foc şi colindă prin sat. Flăcăii fac focul din 
bradul cel mai falnic peste care aruncă nelipsita roată de cauciuc şi, procedând 
întocmai grupei copiilor, sar peste foc însă împreună cu fetele şi uneori chiar cu 
toţi cei prezenţi. Obiceiul are două componente, aceea de manifestare a cultului 
morţilor cât şi ca practică de fertilitate agrară. 


Zona etnografică OLTENIA 

• repertoriul ceremonial de iarnă 

- Crăciunul - Colindatul, Cu Moş Ajunul, Scormonitul în foc, Adunatul 
gunoiaelor Cântec de Stea, ş.a.; 

- Anul Nou - Pluguşorul, Pluguşorul se porneşte, Cu buhaiul, Cu 
plugul, Cu semănatul, Sorcova 

- Jocurile cu măşti - Capra, Jianul (Anul Nou), Urâţii (Sf Ioan), 
Irodul (de la Crăciun la Bobotează) 

• obiceiuri agrare 

- Cu grapa, Paparuda, Caloianul - Sulul, Plugarul, Cununa (Ţara 
Oltului) este împletită din grâu, cu flori de câmp, ca simbol solar şi 
simbol al abundenţei; 

- Sânzienele - 24 iunie; 

- Obiceiuri la pornirea plugului - Scoaterea plugului din gospodărie, 
Aratul, Semănatul; 

- Obiceiuri de recoltare - Primele spice - primul snop lăsat pe câmp o 
zi întreagă pentru alungărea răului ( secerătoarele se leagă peste 
mijloc pentru îndepărtarea durerii), primele spice duse de la câmp în 
ogradă (, gospodărie ) şi puse la loc de cinste, ca un semn de mândrie; 

• La Sf Vasile, Sf Ion, Sf Toader, Lăsatul Secului, Paşte - Focurile de 

pste an 

• obiceiuri de Lăsatul Secului 

• obiceiuri de primăvară: Hăulitul, Homanul, Toconelele, Muma Ploii 

• obiceiuri de Rusalii: Căluşul (rit ceremonial) 

• La Sf Gheorghe, Armindeni, Sf Andrei, Crăciun, Florii, Paşte, înălţare, 

Rusalii - Ramura verde 

Hăulitul. George breazul (1934) spunea de hăulit că ‘‘‘'este un străvechi 
obicei de primăvară şi cunoaşte mai multe denumiri: Hăulitul, Aulitul, Aulit, 
Agugulit etc., se situează la limita dintre vorbire şi muzică, cânt şi hăulitul 
propriu-zis”. Este definit de o emisie vocală ce constă în alternanţa repetată a 
registrului de piept cu cel de cap (emisie specific oltenească - întâlnită sub 
denumirea de sunet sughiţat). Se practică mai mult în mediul pastoral, regăsindu- 
se în refrenul cântecului propriu-zis. 

Homanul - obicei practicat de Sf Toader, ce cunoaşte două tipuri rituale 
unul în care invocaţia se desfăşoară pe recitativ iar celălalt, în care invocaţia se 
desfăşoară pe durate mari. Participă grupuri mixte de fete şi băieţi care merg în 
apropierea satului (pe câmp sau pe un deal) în căutarea plantei ( homari ). Se sapă 
la rădăcina primei plante întâlnite, loc în care fetele pun pâine şi sare interpretând 
totodată cântecul ritualului. După acest moment, culeg un număr însemnat de 
plante, iar la întoarcerea în sat, fac o fiertură din acestea cu care, ulterior, fetele se 
spală pe cap în speranţa şi credinţa că părul lor va creşte foarte bogat. 


Zona etnografică MOLDOVA 

Aici, repertoriul ceremonial de iarnă - de Anul Nou, cunoaşte cea mai 
mare varietate şi bogăţie în raport cu celelalte zone etnografice, fiind recunoscută 
pe plan naţional si internaţional prin ceea ce este caracteristic acestei zone, şi 
anume jocurile cu măşti. 

• repertoriul ceremonial de iarnă 

- cu dată fixă: Pluguşorul - Pluguşorul mic, Buhai (Dobele), Cu 
clopotul, Uretul de noapte, Plugul, Plugul mare şi Plugul flăcăilor, 

- Jocurile cu măşti şi travestirile de tot felul: Ursul, Turca, Cerbul, 
Brezaia, Capra, Irozii', 

- Jocul păpuşilor; 

- Teatru popular cu tematică haiducească - Banda, Banda haiducilor, 
Bantă Jieni, Haiducii, Bujorenii, Codrenii, Gruia lui novac, Banta 
lui Groza', 

- Piese şi scenarii ţărăneşti - Arnăuţii, Babele, Anul nou şi Anul vechi, 
Căderea Plevnei, Plevna, Piesa lui Halim, Nunta, Nunta ţărănească 
(apare ca un spectacol ţărănesc în cadrul acestor manifestări aşa cum 
amintea Theodor Burada încă de la 1885), Haiducii, Jienii ş.a. 

• obiceiuri agrare 

- Caloianul (obicei agrar de fertilitate), Drăgaica (înainte vreme - 
dispărut până la sfârşitul sec. XIX), Malanca (obicei de invocare a 
ploii). 

“Uratul cu Pluguşorul” - un fenomen folclorico-etnografic complex, 
fiind iniţial considerat mai mult decât „ epopeea muncii câmpeneşti, începând cu 
uratul, urmând cu semănatul, seceratul, treieratul şi sfârşind cu măcinatul ”. 
întâlnim aici în funcţie de subzonele etnografice mai multe variante ale acestuia: 
Pluguşorul, Pluguşorul mic, Buhai {Dobele), Cu clopotul, Uretul de noapte, 
Plugul, Plugul mare, Plugul flăcăilor, etc. 

Uratul cu Pluguşorul, Pluguşorul Mic şi Clopotele specifice gupelor de 
vârstă mici cu compoziţie mixtă sau formate numai din băieţi se caracterizează 
printr-un număr mic de colindători şi inexistenţa unei costumaţii speciale cu 
excepţia căciulii împodobită cu mărgele şi traistei pentru strâns daruri ce se 
remarcă printr-un motiv floral extrem de încărcat. Ca elemente indispensabile 
apar elementele: clopoţelul „ pus pe lopăţică”, biciul, doba şi buhaiul. 

Urarea se face la fereastra casei unde zăresc lumină aprinsă şi numai după 
ce s-a cerut acordul gazdei. Personajele ce apar în acest text sunt jupânul (gazda), 
fiica, soţia, fiu, nepoţi, nepoate, argaţii. Textul Pluguşorului este prin excelenţă 
agrar, de un optimism şi un umor tonifiante. Uneori urarea este însoţită de linia 
melodică interpretată la fluier, alături de care, de fiecare dată, îşi fac simţită 
prezenţa mugetul buhaiului, pocnetul bicelor şi clinchetul clopoţeilor. Darurile 
primite de colindători sunt nelipsiţii şi tradiţionalii colăcei, nuci, mere, dulciuri şi 
nu în ultimul rând, bani. 

Sunt aici balade cu text ce se apropie de tematica colindului: Mioriţa, 
Ghiţă Cătănuţă, piesa Jienilor (unde urarea este lacută tot de către ceata tinerilor). 

Specifice cetelor constituite din grupe de vârste mai mari de 15 ani sunt 
Plugul mare, Ceata, Banda, Buhaiul mare, Turcii, etc. Ca prim pas în 
desfăşurarea colindului avem pregătirea măştilor şi costumelor şi împărţirea 
rolurilor: vătaf, urător, mascaţii (de umplutură); începerea repetiţiilor urmată de 
pornirea la urat începând cu seara Ajunului. Se remarcă prezenţa unui număr 
destul de mare de colindători precum şi existenţa permanentă a buhaiului mare, a 
clopotelor, dobelor, pârâitorilor şi a plugurilor adevărate împodobite şi trase de 
boi. Alături de cetele mari apar şi cete de copii ce au pornit cu semănatul 
aruncând în gazde cu grâul ce-1 poartă în trăistuţele aflate pe umăr, acesta fiind 
considerat ca având proprietăţi benefice pentru păsările şi animalele din 
gospodărie. în acest timp, colindătorii strigă urarea ce conţine textul de feliciţare, 
foarte asemănător cu cel al Sorcovei. 

Acest obicei este însoţit şi de joc, de aceea amintim aici Jocul bandelor de 
Jieni, Jocul Caprei, Jocul Urşilor, Jocul Căluţilor, Jocul Malancăi (Mălăncuitul 
- Suceava şi Paşcani). Cel care conduce ceata poartă denumirea de calfă şi este 
ajutat în desfăşurarea manifestării de alţi membri denumiţi cazaci. Aceştia din 
urmă, la un semn al calfei, adună toţi mascaţii cetei de pe uliţele satului. Faţă de 
ceilalţi participanţi, calfa şi cazacii nu poartă mască, ci îşi colorează faţa în roşu. 
Pe cap au căciulă de blană neagă sau brumărie dreaptă sau cu fundul retezat pe 
care se pune (se coase) un carton galben sau roşu, iar în partea din faţă se aplică o 
stea. Ceilalţi actanţi sunt purtători de haină miliţară cu epoleţi imperiali cu 
diagonale încrucişate pe faţă şi pe spate, iar piepţii hainei sunt împodobiţi cu 
nenumărate decoraţii şi medalii. Au pantaloni de culoare verde sau albastră cu 
vipuşcă galbenă sau roşie, în picioare - cizme, iar în mână - o cravaşă. 

“Capra” - peste tot se urmăreşte ca aceasta să fie masca cea mai 
deosebită şi sugestivă. Aceeaşi importanţă se acordă şi confecţionării învelişului 
Caprei (pânză cât mai simplă pe care se aplică Uşii de pânză colorată cu puf de 
stuf ce imită foarte bine adevărata piele de capră) sau, în altă variantă, covoare 
colorate împodobite cu oglinzi, năfrămi, şuviţe colorate de mătase. Botul Caprei 
este constituit din maxilarul fix (cel superior) şi mobil (cel inferior) fixate pe o 
bâtă de lemn, aceasta la rândul ei sprijinită în brâul interpretului sau în cureaua de 
la pantalonii acestuia. în cadrul acestui obicei se spun versuri, se cântă doina 
urătoarei şi dacă gazda acceptă ritualul, jocul se desfăşoară în casă în formaţie de 
cerc sau semicerc, cuprinzând trei sau chiar mai multe dansuri (Capra, 
Căpreasca, A Caprei, Când joacă Capra, Ca la Capră, etc.) ce au mişcări 

mărunte pe loc, cu sărituri şi răsuciri, aplecări frânte şi ondulate. Schimbarea 
melodiei oferă posibilitatea purtătorului Caprei să schimbe ritmul clămpăniturilor. 
Strigăturile se spun de către tot grupul ce schiţează paşi de dans sau chiar 
dansează în jurul Caprei. 

“Irozii” - ceată constituită din 8-12 colindători (dansatori) ce poartă un 
costum remarcabil constând din căciulă conică din zeci şi sute de fâşii de hârtie 
colorată, în cromatica de roşu, alb, albastru, ce cad pe umeri ca nişte plete. în 
dreptul tâmplelor sunt prinse două Uşii albe mai late ornamentate cu figuri 
geometrice sau motive florale ce ajung până la nivelul brâului. Aceşti Irozi de 
seară sunt tot o înfăţişare a Caprei şi prezintă o mare asemănare atât a jocului cât 
şi a costumului cu descrierea căluşarilor din Moldova făcută de Dimitrie 
Cantemir. 


Zona etnografică TRANSILVANIA 

• Sărbători şi obiceiuri cu dată fixă 

- Crăciunul - “ Colindatul”, “Steaua ” (cu terminologiile specifice 
fiecărei subzone) 

- Anul Nou -“Pluguşorul”, “Cu semănatul”, “Sorcova” 

- Jocurile cu măşti - “Capra ”, “Ţurca”, “Cerbul”, “Ursul” 

- Sf. Gheorghe - “ Ramura verde”, “Udatul”, “Urzicatul”, 

“Armindeni”, “Focurile de peste an ”, ” Sânzienele” 

• Sărbători cu dată mobilă 

- Florii, Paşte, înălţare, Rusalii - “ Ramura verde”, “Focurile de peste 
an” 

- Lăsatul secului - “ Jocurile cu măşti”, “Focurile de peste an” 

- Sf. Toader, Florii, Paste, înălţare - “ Focurile de peste an” 

• Obiceiuri agrare cu data variabilă 

- “Pornirea plugului” (Scoaterea plugului din gospodărie, Aratul, 
Semănatul, Plugarul, Paparuda - Păpălugă în Alba şi Cluj, Băbăruţă 
în Hunedoara, etc.) 

• Obiceiuri de recoltare 

- “Primele spice”, “Cununa” ş.a. 

Colindatul începe din ziua Ajunului şi se sfârşeşte a treia zi de Crăciun, în 
unele zone chiar după noaptea de Anul Nou, iar în altele ţine chiar de la Crăciun 
până la Bobotează (BN, Ms) - (sunt zone în care încep chiar înainte de Crăciun cu 
două-trei săptămâni). 

în Ajunul Crăciunului merg la colindat cu “ Bună dimineaţa ” ( Sb, BN, 
BV, Ms, Ab, Hd) cu precădere copii. Pentru seara de Ajun se constituie cete de 
copii (Cj, Ab, BN, CV, Sb), feciori (BV, Sb, Cj, Hd), bătrâni (Ab, BN). Noaptea 
de Ajun (Ab. BN, BV, Cj, CV, Hr, Hd, Ms): cete de feciori (BN, BV, Ms), feciori, 
fete şi oameni în vârstă (BN), feciori, fete, bărbaţi şi femei căsătorite (Cj, Hd - 
perechi căsătorite). în Ajun merg cu colindul feciorii, iar de Crăciun - piţărăii 

(Ab); se cântă “ Bună seara lui Crăciun ”, “Colindatul junilor ” (acesta din urmă se 
întâlneşte şi în noaptea de Crăciun - Sb). în noaptea de Ajun se colindă în Ab, Hd, 
Ms, Sj zilele Crăciunului ” şi “ Crăciunul mic” (Ms).. 

Locul unde se colindă : la fereastră, după care gazdele îi chemau în casă 
(Hd, Ms, Sj, Sb, Bv - copii), la uşă şi la fereastră (Cj), în curte şi în casă, în curte 
şi la fereastră, pe uliţă (BV). Se colinda la o parte din sat (din casă în casă), la tot 
satul (din casă în casă), la casele cu fete mari, la rude, vecini, prieteni, la părinţi şi 
la naşi, la preot (numai cete de bărbaţi însuraţi). 

Colindătorii căpătau colaci, fructe, bani, băutură, carne de porc, cârnaţi, 
picior de porc (Hd), bomboane, copturi dulci, cozonac, fuior (Hd), cereale (Ab) - 
iar sacul cu produse era cărat de un anume personaj numit scroală. 

Fiecare casă pregătea o colindă - o spirală lemnoasă, un băţ de alun pus să 
îngheţe de la care se lua miezul rămânând un model cu flori. Era purtată şi de 
feciori şi de piţărăi. La vreme rea o ţipau (aruncau) în foc. Dacă într-o casă nu 
exista acest simbol, atunci îl ofereau către gazdele acesteia colindătorii. 

In Alba se organizau formaţii - cete de şase colindători şi un viorist 
(ceteră) - şi se porneau a juca în casa gazdei unde erau şi ospătaţi. Feciorii erau 
îmbrăcaţi în ţundre albe din pănură şi purtau colindă de salcă de statura unui om 
pe care o legau la pălărie. De la colindă se păstrau o pănglicuţă care o aplicau la 
pălărie. Colindatul se începea mai întâi cu turnul bisericii. 

Feciorii umblau cu carul cu boi şi cu butea pusă pe car, ca să adune vin, ce 
era dus ulterior la gazdă, acolo unde se organiza ospăţul de Crăciun, şi unde, în 
perioada de dinaintea sărbătorilor se învăţau colindele. 

în dimineaţa de Ajun, copiii porneau în alai strigând ”Adună-te codru” 
(Codrea) şi un alt colind “Bună dimineaţa la Moş Ajun”, fiind după aceea chemaţi 
în gorpodării,pentru a li se oferi colindeţi şi fructe. 

Uspeţii mergeau cu Colindul de preot, de fecior, de fată, de bătrâni, de 
jude, de oameni bogaţi. Organizarea se făcea într-o singură ceată pe sat. Pregătiţi 
pentru colindatul propriu-zis feciorii, îmbrăcaţi în costume tradiţionale, veneau cu 
muzică la biserică unde se adunau şi feciorii din celelalte uspeţe. Cu această 
ocazie fetele luceau feciorilor o pernă de vergelat. Din acel moment mergeau în 
bătătura gazdei, unde încingeau jocul. 

In Transilvania era bine ca primul colindător ce-ţi intra în casă să fie 
bărbat, deoarece este mult mai norocos decât femeia (BN). Aici ceata avea în 
frunte un conducător numit vătaf mare (mai isteţ şi din familie mai înstărită) care 
ţinea evidenţa câştigului şi conducea întreaga ceată. Exista însă şi vătaful mic ce-1 
înlocuia pe vătaful mare în unele servicii: strânsul banilor şi al colacilor. 

Ceata avea ca simbol un steag - o cârpă neagră cu pui roşii, gătită cu 
panglici, montat în vârful unui băţ, ce era purtat de un fecior puternic (acesta se 
juca în prima zi de Crăciun odată cu colindatul: la preot, învăţător, primar, iar a 
doua zi îl jucau la joc). în ziua de Anul Nou, seara la joc se desfăcea ceata, 
adunându-se încă o dată la gazdă să petreacă cu mâncare şi băutură. 

în Braşov, la colinda cetei de feciori (destul de numeroasă, cuprinzând 35- 
40 de membri) existau în frunte trei conducători ( comitetul feciorilor), însă judele 
era conducătorul suprem. în seara de 24, judele trebuia să dea o masă cu mâncare 
şi băutură (la părinţii acestuia). El era cel mai în vârsta şi cel mai iubit dintre 

feciori. Ca personaje, alături de acesta mai apar crâşmarul, crâşmarul mic, 
prisîovul (aducea banii de la fete). 

Alaiul junilor, alcătuit din 8 feciori, dintre care unul însurat care purta 
calul, mergea cu muzică, iar starostele cu desagii. Apar „chemătorii”, împodobiţi 
cu năframe şi panglici tricolore, ce mergeau la casele feciorilor şi fetelor pentru a- 
i chema la horă. 

Ceata împreună cu toţi feciorii satului, punându-şi doi chizeşi, jucau timp 
de patru zile la casa de joc, iar în cea de-a patra zi se lăcea Vergel (atunci avea loc 
îngroparea Crăciunului - Cluj). 

Fetele care nu erau colindate erau ironizate de celelalte (Hg). 

în Hunedoara , feciorii, 10-15 la număr, se adunau la mijlocul postului 
Crăciunului pentru a se uni ceata de dubaşi (toboşari) ce ulterior se împărţea în 
trei cete pe sat (Cj, Ms). Existau însă şi cete cu un singur dubaş. După acest 
moment îşi alegeau gazda şi mergeau să repete colindele. Trebuie menţionat că 
gazda nu era răsplătită cu nimic pentru serviciul făcut. 

Conducătorul cetei, vătaful (vornic în unele zone ale Hunedoarei), angaja 
unul-doi muzicanţi (cimpoi şi fluier) şi avea dreptul să joace tot timpul 
sărbătorilor în fruntea acesteia. In timpul ceremonialului apăreau şi alte personaje 
- ştabi, colcerul, starostele, cărătorii. 

Timp de trei zile se juca întruna iar cea de-a treia zi se spărgea ,, oala ”. 

Avem de-a face aici cu un obicei zonal, Lăuturenitul, dispărut pe la 1930 
şi care reprezintă un schimb de vizite între tinerii din două sate mocăneşti (Monor 
şi Rîpa). 

în Sălaj, în genere, colindul are aproximativ aceeaşi desfăşurare ca de 
altfel în întreg Ardealul, numai că apare ca o caracteristică zonală adunarea 
copiilor înainte de colind la preotul satului care le ţinea o predică, iar aceştia în 
timpul colindului nu cântau, ci scandau versurile. 

In Sibiu se adunau 5-10 familii ai căror feciori se organizau în bute 
(perechi soţ-soţie). Aceştia erau însoţiţi de diblă (muzică), iar în fruntea cetei 
aveau un conducător numit jude (fonog, birău mare şi mic). Jocul organizat în 
această perioadă era cunoscut drept totolul feciorilor (4-5 cete pe sat a câte 10-15 
feciori). Copiii colindau ,fhmă seara lui Crăciun ”, ,Jhmă dimineaţa ”, iar copiii 
mai mari - „Trei crai de la răsărit ”, „Sub înaltul cerului ”. Gazda aleasă pentru 
perioada de însuşire a colindelor era răsplătită cu bani. 

Anul Nou era marcat de gestul judelui ce se urca pe o masă în faţa bisericii 
şi ţinea o cuvântare despre obicei. în prima zi de Anul Nou se adunau toţi junii cu 
fetele cu care vorbeau (din Săcelu, Sibiel, Sălişte, Galeş, Valea Sibielu, Tilişca) în 
Piaţa junilor din Sălişte, unde fiecare primar ţinea o cuvântare urmată de Hora 
Unirii. 


“ Steaua ” se practica în ajunul Crăciunului (ziua Ajunului sau noaptea de 
Ajun). în zona Braşovului, colindătorii cu Steaua mergeau împreună cu Irozii; în 
Ab mergeau împreună cu Irozii, cu Craii şi cu Viflaimul; în Hd mergeau împreună 
cu “Trei Crai”; în Ms - împreună cu Vicleimul, cu păpuşi. în Sibiu Irozii mergeau 
în prima zi sau împreună cu Steaua, iar Craii şi Irozii mergeau Iară Stea. 

Copiii de şcoală până la feciori (grupuri de la 2 la 4 membri) purtau „stea” 
cu 4-5-6 colţuri, confecţionată din diverse materiale (şiţă) împodobită uneori cu 
un clopoţel şi nelipsita iconiţă. Acest simbol se monta uneori şi pe un brad. Ca o 
curiozitate pentru această zonă, există sate unde acest colind se practică fără 
prezenţa simbolului stelar (Bv). 

Colindătorii erau costumaţi în haine albe cărora li se alătura o serie de 
accesorii: panglici colorate purtate în diagonală, şiechău (şapcă), şepci de carton, 
coif (gugiu), uneori haine tricolore, straiţă. Acest tip de costumaţie se regăsea în 
aproape toate subzonele. în cele în care nu regăsim caracteristic acest costum se 
purtau: costumul tradiţional de sărbătoare (Ab, Cv); haine de la biserică “cu 
stihare” (Ms); vestimentaţie de crai (Ab) sau îmbrăcaţi obişnuit. 

Ca spaţiu de desfăşurare, ceremonialul avea loc în casă, la fereastră, în 
curte, sau casă-curte, casă-fereastră, iar colindătorii erau răsplătiţi cu: bani, colaci, 
covrigi, fructe, nuci, carne de porc, cârnaţi, băutură, prăjituri. 

De Anul Nou colindătorii (cei foarte mici fiind numiţi plugăraşi în Bv) 
merg “Cu pluguşorul ” (Cj, Hr, Sj, Sb), “La pocnit”, “PluguleţuF (Ms); 
“PluguşoruF ( executat de copii) şi “Cu plugul mare ” - interpretat de feciori şi de 
bărbaţi însuraţi (Ab, Bn, Cj, Cv, Ms, Sb). Pluguşorul cunoscut şi sub alte 
denumiri (cu buhaiul, cu zurgălăii, cu uratul) este un obicei relativ nou fiind datat 
în 1937 în Hd, în Sb - după al doilea război mondial, iar în alte zone de numai 10- 
20 ani. Se practică în dimineaţa, amiaza şi seara ajunului Anului Nou (aproape în 
toată Transilvania); în ajunul Crăciunului în unele sate din Sb; de Crăciun, în 
ajunul Anului Nou şi de Bobotează (BN) şi în ziua de Anul Nou (Hd). 

La Pluguşor participă copii de 5-10 ani şi 15-18 ani, feciorii, bărbaţi 
însuraţi (Bv); feciori, tineri însuraţi, fete, neveste (Ab, Cj). 

Ca simbolistică se foloseşte plugul cu boi (Bv); numai roţile de la plug, un 
plug de lemn făcut anume, plug tras de cal, plug cu 4 boi (Cv); plug din lemn în 
miniatură (Sj). în majoritatea cazurilor nu lipseşte bradul împodobit. Locul de 
desfăşurare este similar ca şi la “Stea”. 

“Cu semănatul ” - colind de Anul Nou. Actanţii ce conduceau Pluguşorul 
trăgeau o brazdă în care aruncau ulterior seminţe de grâu, porumb, orz, secară şi 
cânepă (BN, Bv, Cj); apar însă şi subzone în care la momentul aruncării 
seminţelor este prezentă şi grupa copiilor (Cv, Hg, Hd, Ms); chiar şi bătrâni (Ms). 

“Sorcova” se practică în ajunul Anului Nou (dimineaţa sau noaptea) în 
mai toate subzonele, în anumite localităţi desfăşurarea extinzându-se chiar până la 
Bobotează (Hg). Există însă şi zone în care colindătorii purtători de sorcovă se 
asociază cu cei ce cară plugul (Cj). La manifestare participă aproape toate 
categoriile de vârstă (mai puţin cei vârstnici): copii, pe care îi regăsim 
pretutindeni; numai băieţi (Cj), numai fete de vârstă şcolară (Bv, Sb); fete şi băieţi 
(BN, Ms). Ca element simbol, sorcova se reduce la o creangă de brad, ramură de 
pom împodobită cu hârtie colorată (Ms), variantă din flori artificiale (universal 
valabilă), iar în Ab se iese puţin din tipar, sorcova fiind înlocuită cu tradiţionalul 
clopoţel. 

în gospodăria în care erau primiţi cu colindul, erau sorcoviţi toţi cei ai 
casei. Răsplata se regăsea în daruri ca: mere, colaci, nuci, bani, etc. 

Jocurile cu măşti întâlnite pe acest teritoriu cunosc aproape aceleaşi 
tematică prezentă şi în cadrul celorlalte zone etnografice, cu mici variaţii zonale. 
“Ţurca”, “Ursul”, “Capra”, “Boriţa”, “Cerbul”, “Ţapul” şi măşti umane 
“Mămuca”, “Mojucii”, “Burduhoazele”, “Moscurii”, “Mascaţii”, “Mătăhăii”, 
“Moşii”, “Moşugoii” şi “Proştii”. Alături de toate acestea întâlnim “ Căluşerii" în 
zonele Ab, Hd, Sb. 

• Sărbători tradiţionale 

Cunoaşterea ursitei reprezintă practici divinatorii ale fetelor ce se 
desfăşurau la Anul Nou, la Bobotează, de Sf. Andrei, la Paşte, având ca elemente: 
animalele din gospodărie; apa, apa îngheţată; focul (Mm); ascultatul zgomotelor 
naturii (Mm); ascultatul pe furiş (Ar, Bh, Mm); numărarea parilor (Bh, Mm), 
pomii, plantele; prima stea, medierea viselor, cu influenţă benefică pentru 
dezlegatul de măritiş, descântatul pentru măritiş (practici divinatorii de grup ale 
fetelor (Vergelat); comune - fete şi băieţi (Vergelat, Blidele), numai pentru băieţi 
- Bobotează). 

La nivelul acestei subzone etnografice întâlnim şi Focurile de peste an, 
Sânzienele, Moşii de peste an, ca şi tradiţiile şi obiceiurile legate de roadele 
pământului: scoaterea plugului din gospodărie, plugul, paparuda, primele spice, 
cununa. 

Sânzienele (24 iunie) se regăsesc în toate regiunile ca obicei, însă suportă 
schimbări de titulatură într-o serie de alte zone unde este denumit Drăgaică (Cv) 
sau cu diverse forme diminutive ale primei titulaturi. Se constituia o cunună mică 
de flori (coroniţă de sânziene) care se punea la poartă, casă, anexe, în afara 
gospodăriei, la holdă, la semănături, pe crucile ce se aflau în sat sau pe hotar. 
Datorită efectului terapeutic atribuit, se obişnuia ca cel ce avea o anumită 
suferinţă să se încingă cu flori din acea coroniţă în speranţa însănătoşirii; se 
împodobeau cu acestea anexele animalelor, pentru sănătatea acestora din urmă, 
pentru apărarea grădinii şi sporul roadelor şi ca semn al destinului {ursita fetelor - 
se făceau coroniţe doar de către fete şi se puneau doar în staulul oilor sau la grajd. 
Dacă vedeau a doua zi pe ele păr galben, spuneau că viitorul soţ va fi blond (Ab). 
Se punea cunună cu o cruce la mijloc peste noapte la poartă, timp în care fetele 
spuneau floare de cicoare,/ Află-mi a mea ursitoare ”). Dacă se punea li vă - un 
fel de fir de buruiană - viitorul soţ era gazdă avută (Cj). 

Ca semnificaţie, Sânzienele sunt semn de noroc, dar şi semn de moarte. 


Zona etnografică BANAT 

• Sărbători şi obiceiuri cu dată fixă 

- Crăciunul - “ Colindatul”, “Colindă" (Cs, Tm) “Cu colindă ”, “La 
colindă ”, „ Cu Piţărăii”, „ Cu Dubele”', 

- Ajunul Crăciunului - u Steaua ”; 

“ Pluguşorul”, “Cu buhaiul”, “Cu semănatul”, 


- Anul Nou - 
“Sorcova 

- Jocurile cu măşti - “Capra ”, “Ţurca”, “Cerbul”, “Ursul”; 

- Cunoaşterea ursitei - “ Ascultatul pe furiş”, “Ascultatul pe furiş”, 
“Animalele din gospodărie”, “Focul”, medierea viselor. 

- Sf. Gheorgh e-“Ramura verde”, “Armindeni”; 

- Focurile de peste an la Anul Nou, Mucenici, Bunavestire, Sf 
Gheorghe şi Crăciun 

- Sânzienele; 

- Moşii de peste an; 

• Sărbători cu dată mobilă 

- Florii, Paşte, înălţare, Rusalii - “ Ramura verde 

- Lăsatul secului - “ Jocurile cu măşti”, “Focurile de peste an 

• Obiceiuri agrare cu data variabilă 

- Obiceiuri la “pornirea plugului” ( Scoaterea plugului din gospodărie, 
Aratul, Semănatul, Paparuda) 

- Obiceiuri de recoltare: “Primele spice”, “Cununa ”, “Barba caprei”. 

Datorită faptului că tradiţiile şi obiceiurile au un caracter uniţar la nivel 
naţional, şi aici se întâlnesc colindele “ Steaua”, “Pluguşorul, “Cu semănatul “ 
(integrat Pluguşorului), “ Sorcova ”, “Capra”, “Ţurca şi fluieraşul”, “Cerbul”, 
“Baba Curcubătă şi Moş Crăciun ” şi “Mascaţii”. 

în cadrul acestei zonei, colindatul cunoaşte o varietate terminologică 
remarcabilă, astfel: “ Colindă ” (Tm, CS); “Cu colinduV Cu colinda ” , “La 
colindă”, “ Colindia ” (CS) şi “Cu Piţărăii ” (CS). 

Se colindă în noaptea de Ajun (CS), în ziua de Ajun (dimineaţa şi seara). 
Participanţii constituie grupe de colindători cum ar fi: copii, fete şi băieţi; ficiori; 
copii şi ficiori; copii, ficiori şi bărbaţi însuraţi (aceştia mergeau unii la alţii); copii, 
ficiori, fete, bărbaţi însuraţi. Ca variantă de locaţie a colindatului, ficiorii mergeau 
la casele unde erau fete de măritat, iar fetele de colindau între ele, în grupuri, de la 
unele la altele. 

Ca loc de desfăşurare, colinda se cânta la fereastră şi în casă; în casă (mai 
rar) şi în curte; sau numai la fereastră. Era colindat tot satul de la o margine la alta 
din casă în casă începând cu casele unde existau fete mari, casele rudelor, primind 
ca răsplată în urma colindului colaci şi fructe, băutură, bani, cârnaţi. Tot aici 
aveau loc şi practici rituale în preajma Crăciunului “ copii erau puşi cloţă” - 
primii copii ce ajungeau cu colindul în ziua de Ajun erau aşezaţi pe pământ sau pe 
pat presărându-li-se pe cap seminţe de cucuruz şi grâu în timp ce aceştia rosteau 
“Pi, pi, coţ, coţ, bee” (în funcţie de vietăţile deţinute de gazdă). în cazul în care 
primii colindători erau băieţi, gospodăria era cu spor, cu noroc, în cazul în care 
acestea erau fete, anul următor era lipsit de spor şi de noroc. Tot în acest cadru 
mai amintim ritualul cu cenuşă şi vătrai pentru “ca să stea cloţele pe ouă”, 
urmărindu-se, de fapt, fenomenul reproducerii. 

Specific numai acestei zone este “Baba Curcubătă şi Moş Crăciun ” - se 
rezumă la apariţia celor două personaje: unul feminin îmbrăcat în haine vechi, 
murdare, ponosite, dar tradiţionale (opreg, poale, cârpă) ce avea faţa mânjită cu 
funingine. Pentru completarea imaginii aceasta ducea într-o mână o căldare cu 
jăratec iar în cealaltă un cleşte. Cel de-al doilea personaj, Moş Crăciun, cu 
aceleaşi haine ponosite, şi faţa la fel de murdară, înveşmântat cu şubă albă cu flori 
negre şi opinci cu obiele. 

“ŢurccT - desfăşurare: unul dintre colindători, intrând în gospodărie, 
întreabă găzdiţa dacă primeşte Ţurca. De era de acord, jocul se desfăşura în 
incinta casei, pe linie melodică asigurată de fluier, iar ca mişcări se regăseau tot 
felul de figuri spectaculoase fără o compoziţie repetabilă. 

Prezenţa practicilor divinatorii o regăsim şi aici, acestea fiind atribuite 
categoriei fetelor (pentru cunoaşterea ursitei): ascultatul pe furiş; ascultatul pe 
gunoi; ascultatul zgomotelor naturii; aflarea ursitei cu sprijinul animalelor din 
gospodărie (dacă se sculau vitele când fata mişca lingura în blid se mărita anul 
acela); apa sfinţită; rouă; apa îngheţată; focul; medierea viselor (ex. busuiocului). 

“ Sânzienele ” - împodobirea gospodăriei. Florile de sânziene împletite 
coroniţă se aşează la poartă unde rămân până se usucă. Numărul poate varia în 
funcţie de membrii familiei ce locuiesc în acea casă sau putea fi considerată câte o 
coroniţă pentru fiecare stâlp al porţii. înainte de a o pune la poartă, coroniţa este 
aşezată pe creştetul unui copil. Din punct de vedere al semnificaţiei, în 
mentalitatea tradiţională acestea aveau rol important pentru sănătatea oamenilor, a 
vitelor, ca semn de noroc, semn de îmbolnăvire, semn de moarte. Coroniţa care se 
usca mai repede şi fusese atribuită unui anumit membru al familiei, acela era cel 
ce se putea îmbolnăvi, etc., contrariul însemna sănătate şi noroc. Trebuie să 
amintim aici că exista în această zonă şi varianta Sânzienelor pentru cei morţi. 
Acestea se puneau la porţi, uşi şi cimitir. 


Zona etnografică DOBROGEA 

• Repertoriul ceremonial de iarnă 

- Colind, Cântec de Stea, Pluguşor (obicei, urări), Sorcova (obiceiuri, 
colinde, urări), Ajunul, Moş Ajunul, Bună dimineaţa, ş.a.; 

• Sărbători şi obiceiuri cu dată mobilă 

- Ramura verde - “Floriile”; "Paştele”; “înălţarea”; “Rusaliile'’'’', 

- Jocurile cu măşti (la Lăsatul Secului); 

- Focurile de peste an. 

• Obiceiuri cu data variabilă 

- Obiceiuri la pornirea plugului; 

- Paparuda, 

- Obiceiuri de recoltare; 

- Obiceiuri la formarea si desfacerea turmei; 

D. CÂNTECUL (scurt istoric, caracteristici zonale) 


“ Melodia nu prinde 
viaţă decât în clipa când e 
cântată şi nu vieţuieşte decât 
prin voia interpretului şi în 
chipul voit de el: creaţie şi 
interpretare se confundă'’'. 
(Constantin Brăiloiu) 


Cântecul oglindeşte prin imagini artistice tipice (poetice şi muzicale), 
născute şi trecute prin filtrul practicii colective, viaţa oamenilor cu durerile şi 
bucuriile lor, atitudinea faţă de nedreptăţile sociale, năzuinţa de veacuri pentru o 
viaţă mai bună, concepţia lor despre lume. Creaţia muzicală tradiţională 
românească se remarcă printr-o paletă tematică extrem de variată, o varietate 
ritmică remarcabilă, ornamentaţie de excepţie care ne ajută să diferenţiem acest 
tezaur, atât din punct de vedere al zonelor etnografice dar şi în cadrul acestora pe 
genuri muzicale. 

Clasificarea creaţiei muzicale tradiţionale: 

• Genuri ocazionale: 

- repertoriul păstoresc - semnalele instrumentale, doine, colinde, balade, 
obiceiuri şi jocuri specifice; 

- repertoriu de nuntă - cântecul miresei, al mirelui, al soacrei, etc. 

- repertoriu funebru - bocet, vers, rituri speciale specifice 

• Genuri neocazionale: 

- cântece şi jocuri de copii; 

- cântecul de leagăn; 

- cântecul liric propriu-zis; 

- doina (propriu-zisă - de dragoste); 

- romanţa ţărănească; 

- balada ( cântec bătrânesc) - fantastică, eroică, haiducească, păstorească, 
familială, nuvelistică, jurnal oral. 

în perspectiva unui studiu aprofundat, analiza se realizează pe două 
planuri: sistemul de versificaţie cu varietatea tematică, tiparele metrice şi 
formulele lor, legătura structurală dintre vers şi melodie, fenomenele şi elementele 
lexicale apărute în timpul cântării, iar cel de-al doilea - structura melodică, ce 
cuprinde: scări şi moduri, profil melodic, sistem ritmic, sistem de cadenţare, 
formă arhitectonică şi ornamentaţie. 

în cadrul culturii tradiţionale abordăm creaţia muzicală numai din punct de 
vedere al clasificării la nivel de zone etnografice, aducând în prim-plan 
asemănările şi deosebirile existente, reliefând pentru fiecare zonă în parte 
caracteristice specifice cristalizate de-a lungul vremii, având ca suport evoluţia 
istorică. 

Se impune să facem câteva precizări în ceea ce priveşte genurile amintite. 

Balada (cântecul bătrânesc) este unul din genurile cele mai studiate, dar şi 
cele mai controversate, în urma cercetărilor tăcute asupra aspectelor literare, 
latura muzicală fiind trecută în plan secund. Acest gen se cântă numai în faţa unui 
auditoriu şi numai la cerere. Ca mod de abordare, regăsim balade cântate numai 
de către femei, numai de lăutari, dar cele mai frecvente sunt, însă, cele interprtate 
de bărbaţi. Din punct de vedere tematic are strânse legături cu alte genuri ale 
folclorului tradiţional şi anume basmul şi colinda, iar în ceea ce priveşte tipologia 
regăsim balada: fantastică, vitejească, păstorească, familială, jurnal oral. Emilia 
Comişel, în urma uşor studii ample asupra acestui gen, a reuşit să-l definească 
astfel: „ cântec epic, narativ, de mari dimensiuni, care exprimă atitudinea 
poporului în diferite perioade faţă de natură şi societate, lupta sa în faţa naturii şi 
a asupririlor’'. 

Doina, cântată în mod individual şi „pentru sine", fără public, presupune o 
anumită stare sufletească, o anumită trăire, o profundă interiorizare şi, de ce nu, 
un anumit substrat filozofic. Nu există date certe în ceea ce priveşte originea 
acesteia, existând mai multe opinii, pe de o parte cea cum că ar exista o anumită 
rădăcină dacică susţinută de Dimitrie Cantemir şi B.P. Haşdeu, iar pe de altă parte 
Constantin Brăiloiu care argumentează că „doina nu este un împrumut". Este 
definită de specialişti ca un stil melodic prin excelenţă liric, o melopee de formă 
deschisă, bazată pe improvizaţie prin folosirea unor elemente melodice tipice, mai 
mult sau mai puţin variabile. Ca o caracteristică emblematică ne apare recitativul 
de factură lirică (melodic şi recto-tono), dar şi formulele de largă cantabilitate. 
Din punct de vedere terminologic, prezintă următoarea variaţie: hore, hore lungă, 
hore cu noduri, horea frunzei, horea de jale, horea pribeagului (Transilvania N); 
cântec lung, îndelungăt, prehmgăt, prelung, de jale, de codru (Oltenia); de cuc de 
frunză, de codru, de jale, haiducească, de dragoste (Muntenia); afrunzii, de jcde 
(Moldova); cântecul voccd propriu-zis considerat doină (Banat) deoarece aici 
există numai doină instrumentală. Vizând latura interpretativă regăsim: doină 
vocală, instrumentală şi vocal-instrumentală (cântate simultan monodie, 
heterofonic de voce şi de instrument tradiţional; ex: voce-fluier; acompaniate de 
taraf - tipurile mai evoluate şi cele de dragoste). Cercetătorii genului susţin că ar 
exista o anumită legătură între cântecul de leagăn şi doină. 

Cântecul propriu-zis - gen liric neocazional, care aparţine tuturor vârstelor 
şi categoriilor sociale, putând fi interpretat de oricine în cele mai diverse ocazii: în 
mijlocul naturii, la nuntă, la petrecere, etc. Are răspândire pe întreg teritoriul 
românesc însă îl întâlnim cu pronunţate diferenţieri zonale în ciuda caracterului 
uniţar pe care îl prezintă la nivel naţional. Originea acestuia se presupune a fi 
undeva în timpuri anterioare feudalismului. De-a lungul timpului în evoluţia sa 
s-au cristalizat patru stiluri istorice (vechi, premodern, modern şi nou), dar în 
egală măsură s-au definit şi diferenţiat şi stilurile zonale (dialectele) în interiorul 
cărora regăsim graiurile caracteristice. 

Stilul se evidenţiază prin repertoriu cu configuraţii melodice specifice, 
melodii, alăturate doar prin particularităţi superficiale puse în lumină prin 
interpretare (emisie vocală, mod de ornamentare), ca şi prin melodii preluate din 
alte stiluri care însă, pentru integrare, sunt supuse fenomenului de metamorfozare. 

Stilurile cântării au prins contur ca piese principale coordonate: timpul, 
spaţiul, comunitatea şi personalitatea umană. Vorbim de existenţa a două categorii 
de stiluri, şi anume: stilurile istorice şi stilurile teritoriale. 

Stilurile istorice : 

- stilul vechi - cântece cu ambitus redus, ornamentaţie densă, complexă, 
structură ritmică parlando-rubato sau giusto-silabo, tempo larg şi liber, 
folosindu-se unele scări prepenatonice şi pentatonice, tetracordii, 
pentacordii de stare majoră şi minoră cântate cu voci de piept, aspre, 
puternice, uneori colorate cu atacuri de glotă şi formă arhitectonică 
alcătuită din unul-două sau chiar trei rânduri melodice, rareori 
remarcând existenţa unei forme extinse; 

- stilul premodern - îmbină în proporţii aleatorii particularităţile stilului 
vechi şi modern; 

- stilul modern - ambitus larg, ornamentaţie redusă şi simplă, ritm 
divizionar sau bazat pe pulsaţie constantă a unui timp unic, execuţie 
mişcată, folosirea modurilor diatonice şi cromatice, interpretare definită 
prin timbruri vocale diferenţiate regional şi formă arhitectonică extinsă, 
mai complexă şi totuşi destul de stabilă; 

- stilul nou - din punct de vedere al structurii şi formei se aseamănă în 
mare parte cu stilul modern, cu deosebire că aici întâlnim cântece 
propriu-zise preluate din muzica de dans (aceasta evoluând tot mai 
mult). 

Stilurile zonale sunt definite de dialectele muzicale regionale şi în egală 
măsură de dialectele literare. Dialectele muzicale conţin următoarele elemente: 

- numărul rândurilor melodice; 

- sunetul pe care se face cadenţa principală (cezura) şi locul ei în cuprinsul 
cântecului; 

- sunetele pe care se fac cadenţele secundare (interioare); 

- raportul cadenţelor faţă de finală; 

- scara muzicală; 

- felul melodiei (silabică sau melismatică); 

- caracterul ornamentaţiei; 

- formulele melodice specifice; 

- ritmul; 

- mişcarea; 

- emisia vocală. 


Zona etnografică MUNTENIA 

- între dialectul Munteniei de nord şi cel al Transilvaniei de sud regăsim 
foarte multe asemănări. 

- se evidenţiază prezenţa modului dorian dar şi pre-pentatonisme şi 
pentatonisme (pentru Muntenia subcarpatică); 

- modurile heptacordice sunt mai prezente aici, uneori evidenţiind un 
diatonism aproape pur, atât în dorian, dar ai ales în eolian, frigian sau 
mixolidian; 

- instabilitatea anumitor trepte ce determină unele inflexiuni mixolidice; 

- alternanţa major - minor este întâlnită şi aici, dar nu cu aceeaşi frecvenţă 
ca în alte zone; 

- apar şi alte relaţii între structurile melodice de cvartă şi cvintă; 

- treptele importante sunt I-a şi a V-a; treapta a IlI-a şi a IV-a apărând 
uneori (în sens ascendent); 

- cadenţă finală eolică, frigică, uneori prin salt sau prin subton; 

- în Muntenia de sud întâlnim o linie melodică cu profil descendent; 

- o mai mare varietate a structurilor sonore şi ritmice; 

- ritm parlando-rubato, giusto-silabic; 

- o bogăţie apreciabilă a structurilor heptacordice atât diatonice (doric, 
frigic, mixolidic în stare pură) cât şi cromatice; 

- formulele cadenţiale realizate prin secundă mare sau mică descendentă 
sau prin subton şi prin terţă mare descendentă urmată de repetarea 
sunetului final; 

- ornamentaţie mai redusă. 


Zona etnografică OLTENIA: 

- existenţa cântecelor ce aparţin graiului muzical sud ardelenesc; 

- existenta alături de stilul arhaic în cadrul genului - doina - a melodiilor 
cu formă mai amplă ( doină-cântec, cântec-doină, doină-balada)\ 

- ritmul giusto silabic, iamb şi troheu, dar şi par lando-rubato 

- melodii cu caracter viu 

- sisteme pentatonice arhaice 

- folosirea frecventă a cromatismelor 

Doina prezintă aici o mai mare unitate stilistică. Este o melopee pe care 
executantul o construieşte liber, pe care o improvizează atât din punct de vedere al 
structurilor muzicale, dar şi din punct de vedere poetic, după posibilităţile 
intelectuale şi tehnice. Există sub formă vocală şi instrumentală, având teme de 
dragoste, de înstrăinare, filozofice, haiduceşti. Conţinutul literar nu diferă de al 
celorlalte specii lirice. 

In Oltenia, alături de stilul arhaic întâlnim şi melodii cu o formă mai 
amplă: doina-cântec, cântec-doină, doină-baladă. 

Se remarcă o tendinţă de simplificare a formei arhitectonice şi de 
strofizare. 

Doinele se cântă în intimitate şi reprezintă cele mai tipice realizări sub 
raportul valorii artistice şi tradiţionale. 

Zona etnografică MOLDOVA: 

- creaţia muzicală a acestei zonă are la bază moduri diatonice (dorian, 
eolian). 

- există elemente comune intre folclorul năsăudean şi cel bucovinean; 

- cadenţa finală frigică tipicăţcu unele inflexiuni), deosebită de alte zone 
prin relaţia pe vertical; 

- în partea de sud întâlnim moduri cromatice cu influenţe orientale; 

- uneori alterarea coborâtoare a treptei a cincia în formulele cadenţei 
finale duce la constituirea cadenţei locrice; 

- sistem ritmic parlando-rubato; 

- regăsim aici dialectul bucovinean, cât şi vrâncean. 

- în Bucovina - există elemente comune cu cântecul năsăudean (au formă 
amplă şi totodată labilă, se pot omite rânduri melodice sau se pot adăuga 
5 sau 7); 

- profil melodic neschimbat, ritm liber şi ornamentică bogată, excesivă 
uneori - rotiri în jurul unui sunet pivot - influenţă a muzicii 
instrumentale; 

- cadenţă interioară pe treptele IV, V şi I, iar cele pe subton şi treapta a 
IlI-a realizându-se prin instabilitatea treptei a V-a; 

- regăsim şi aici alternanţa major-minor; 

- creaţia se remarcă prin existenţa unui lirism aparte. 

Cântec în stil nou - Constantin Brăiloiu defineşte cântecul în stil nou - 
“cântec modern ”, regăsindu-1 îndeosebi în Moldova, după care a pătruns (s-a 
răspândit) şi în alte ţinuturi ale ţării. Se caracterizează prin: 

- dinamism 

- mişcare regulată (giusto) substituită mişcării libere (rubata) a celor mai 
multe cântece de stil vechi 

- părăsirea ritmului liber (parlando) în detrimentul unui ritm regulat 

- ambitus lărgit depăşind uneori octava 

- ornamente simplificate 

- renunţarea la structuri modale în favoarea majorului şi minorului tonal 

- se mai întâlnesc modurile de sol şi la, ceea ce demonstrează influenţa 
muzicii lăutăreşti şi culte 

- cadenţe interioare pe alte trepte decât cele din stilul vechi (de obicei în 
partea superioara a scării) 

- forma arhitectonică dezvoltată 

- refren frecvent 

- texte lirice - cu preponderenţă cele de dragoste 


Zona etnografică TRANSILVANIA 

• Dialectul Maramureşean (dialectul nord-ardelenesc): 

- prezenţa modurilor mixolidic şi eolic, cromaticul 1, acustic 1; 

- pentatonii anhemitonice şi mixte; 

- scări diatonice - de sol, la, re; cromatice re cu tr. IV-a ridicată; 

- structuri modale hexacordice majore şi minore; 

- 4 rânduri melodice - cezura după cel de-al doilea rând, de obicei pe 
fundamentală 

- ritm - regulat - legănat - alternanta de iamb cu troheu în toate variantele 
posibile; giusto-silabic cu durată lungă, uneori punctată - influenţă e a 
ritmului de dans; 

- intonare uneori netemperată; 

- forma arhitectonică: AA C BB, AABB C , AA C BB C 

- ultimul rând poate fi înlocuit cu refren 

- mişcare variată 

- uneori elemente pentatonice 

- cadenţa finală pe treapta I prin secundă sau terţă descendentă, ori prin 
alunecare de pe fundamentală pe cvarta ei inferioară ( plagala ) - întâlnită 
destul de frecvent; 

- cadenţa interioară pe treptele I, III, VII şi V. 

• Dialectul Transilvaniei de sud (dialectul sud-ardelenesc ): 

- cele mai originale cântece (zona Hunedoara, Alba şi Ţinuturile 
învecinate); 

- au trei rânduri melodice, cu cadenţa principală (cezura) după al doilea 
rând, pe subton; 

- sistem ritmic parlando-rubato; 

- melodie cu contur crenelat; 

- ornamentaţie redusă, alteori abundentă; 

- sistemul sonor preponderent - pentatonicul IV în stare pură, dar şi cu 
pieni (mai pot fi mobile Sol, La, Si); 

- sistem sonor hexacordic sau heptacordic (eolic, doric, frigic şi mixolidic) 
ce apar destul de rar şi atunci cu inflexiuni; se simte însă şi prezenţa 
pentatonismelor; 

- în melodiile cu substrat pentatonic anhemitonic regăsim alternanţa 
major-minor şi cadenţa eolică; această alternanţă dă o frecvenţă mai 
mare a formulelor arpegiate; 

- cadenţele interioare realizate acolo unde se impune subtonul, uneori 
reprezentând şi sunetul pe care regăsim cezura principală; 

- uneori apare cadenţa finală pe sunet prelungit, la care se ajunge de obicei 
prin coborârea pienului (cadenţă finală frigică); 

- întâlnim cu preponderenţă cântece cu tematică păstorească (Sibiu - 
forma arhitectonică AAA C ; AA V A C ; AAB; ABB; ABA). 

Bela Bartok - defineşte graiul muzical sud ardelenesc: spre răsărit, până în 
părţile Covasnei, iar spre sud, până spre Cluj, a luat unele înfăţişări locale. 

• Dialectul Bihorean: 

- intonaţie netemperată a scărilor pentatonice sau cu puternic strat 
pentatonic 

- tot aici întâlnim şi melodii pe un mod de fa în care 4+ (fa-si ) este 
caracteristică; cadenţă finală frigică (cadenţă bihoreană) 

- ritmul parlando - rubato 

- diferenţa dintre cântecele bihorene şi cele hunedorene este cadenţa finală 
(B p °s- 3 m descendentă); în Hunedoara mers treptat descendent cu 
alterarea coborâtoare a tr. a Il-a ( cadenţa frigică) specifică şi zonelor 
învecinate. 

- se remarcă un interesant adaos melodic prin folosirea interjecţiilor după 
cezură {Hai Hai!, Hei Hei!) cu caracter melodic ornamental care uneori 
se dezvoltă intr-un adevărat rând melodic, argumentând forma 
cântecelor la patru rânduri 

- ambitus redus 

- melodie de factură arhaică şi melismatică 

- melodii vocale cu caracter de dans 

- structuri modale de lidic şi acustic 1 (ce impun prezenţa cadenţei finale 
de tip bihorean). 

• Dialectul Câmpiei Transilvaniei (Cj, Ad, Sj, Ms, Podişul Târnavelor): 

- substrat pentatonic 

- forma de 4 rânduri - cezura după al doilea rând - în mod obişnuit pe tr. 
IlI-a (rar pe tr. a-IV-a ) 

- melodii cu influenţă maghiară - versuri endecasilabice (se adaugă 
versului încă trei silabe - exemplu: lei, lei, lei etc.) 

- cântec propriu-zis - giusto cu interpretare parlando; 

- ritm giusto-silabic numai în cântecul de joc; 

• Dialectul Năsăudean : 

- au formă amplă şi totodată labilă 

- scări pentatonice sau moduri naturale (doricul folosit frecvent) 

- forme dezvoltate ale strofei melodice 

- emisie vocală cristalină 

- se pot omite rânduri melodice sau se pot adăuga (5 sau 7) 

- profil melodic neschimbat 

- ritm liber şi ornamentică bogată, excesiva uneori, în jurul unui sunet 
pivot (influenţă a muzicii instrumentale) 

- exista varianta de cântec-baladă (de la cântec melodia, iar de la balada 
textul epic) 


Zona etnografică BANAT 

Se păstrează aceeaşi clasificare în genuri ocazionale şi neocazionale ca şi- 
n celelalte zone cu următoarele amendamente: 

- întâlnim aici un grai (dialect) destul de viabil 

- sistem ritmic parlando-rubato şi giusto-silabic; 

- cezura principală de multe ori după cel de-al doilea rând melodic; 

- în cântecele cu două refrene, cezurile le regăsim după fiecare cuplu vers- 
refren; 

- cântecul prezintă unele extensii ale ambitusului 

- cântecele au aici patru rânduri melodice cu cadenţa principală după cel 
de-al doilea rând (pe subton) 

- forma arhitectonică - relativ mai amplă AABC; ABBC etc. 

- scări pentatonice sau cu puternic substrat pentatonic anhemitonic atât 
diatonice cat şi cromatice (acestea folosesc vechea scară cromatică - cea 
de Re cu treapta a IV-a ridicată); 

- intonarea secundei mărite în registrul grav atât pe parcursul melodiei, 
dar mai ales la cadenţa finală ce determină anumite inflexiuni frigice; 

- încheierea frecventă a strofei melodice pe sunetul al doilea de la baza 
modului (falsă fundamentală): 

- îşi face simţită prezenţa refrenul, lucru pentru care Bela Bartok a şi 
denumit acest grai dialectul refrenului (apare aici şi refrenul compus); ca 
proporţie a prezenţei putem rezuma astfel: in N mai mare, în centru - 
1/1, iar în S mai redus. 

- în partea de S-E regăsim o categorie de cântece cu caracteristici 
maiestuos clădite pe o scară majoră. 


Zona etnografică DOBROGEA 

Repertoriul muzical din această zonă s-a cristalizat pe următoarele 
caracteristici specifice: 

- sistem ritmic eterogen 

- prezenţa structurilor heptacordice, atât diatonice (doric, mixolidic, 
frigic), cât şi cromatice 

- existenţa formulelor cadenţiale prin subton (semiton) 

- existenţa cu preponderenţă a cântecelor cu profil melodic descendent 

- melodia este silabică, arareori ornamentată 

- tiparul versurilor hexa- şi octosilabic (caracteristică a întregii creaţii 
muzicale tradiţionale) 

- forma arhitectonică relativ simplă - AAv, AAvB, ABB, ArefB, ABref 

- prezenţa ritmului aksak se impune prin a caracteriza într-o oarecare 
măsură dialectul muzical al acestei zone. 

E. INSTRUMENTE SPECIFICE ZONELOR ETNOGRAFICE 
(scurt istoric, caracteristici zonale) 

Prima şi singura culegere cu informaţii mai temeinice în domeniul 
organologiei a fost cea a lui Teodor Burada apărută în 1877 la Iaşi. 


Zona etnografică MUNTENIA: 

- fluier obişnuit cu dop şi 6 găuri pentru degete; 

- fluierul gemănat sau îngemănat; 

- cobza - instrument lăutăresc cordofon de acompaniament; 

- ţambal de gât - instrument specific 

- nai; 

- vioară; 

- drâmbă. 

Fluierul gemănat sau îngemănat - lângă tubul melodic cu găuri pentru 
cele şase degete este alipit altul de ison, la fel de lung sau mai scurt, care ţine o 
pedală (acelaşi sunet ţinut prelung) pe care se aşterne melodia de pe ţeava 
melodică. 

Cobza - instrument cordofon - în formă de jumătate de pară. Este un 
instrument lăutăresc de acompaniament. Are o cutie de rezonanţă destul de 
adâncă, formată din 5-7 doage din lemn de nuc sau paltin (numită „burduf’ sau 
„bârdan”), o faţă dîntr-o scândurică de molift şi un gât scurt şi lat din lemn tare, 
cu „cuierul” răsfrânt în unghi drept şi obtuz; are între 8 şi 12 strune ( burdoaie ) de 
diferite grosimi; coardele sunt acordate cu o octavă mai jos decât cele subţiri; 
acordaj obişnuit în 5 şi 4 - re-la-re-sol. 

Ţambalul de gât este instrument specific lăutăresc. Are cutia de rezonanţă 
de formă trapezoidală pe care sunt întinse un număr de 20-25 de caruri de coarde 
(cele mici) şi 35 (cele mari). Este folosit în toată ţara. Coardele sunt lovite cu 
două baghete de lemn (ciocănelele) cu capetele învelite într-un manşon de 
bumbac sau postav. Stilul de interpretare - Jilţuri” ritmico-melodice în care 
primordial este ritmul. Astăzi este înlocuit tot mai mult cu acordeonul. 

Drâmbă. In tenninologie variabilă, “ drâmbuF , “drângul”, “ drânduF 
instrument folosit cu precădere de către copii. Este confecţionată dîntr-un arc de 
metal prevăzut în partea terminală cu două bare drepte paralele şi care se îndoaie 
către vârf în forma unui unghi drept (formă de pară cu codiţa îndoită). 

Prin centrul arcului trece o lamă flexibilă de oţel subţire ce traversează 
liber prin capătul în care se situează cele două bare depăşindu-le în lungime cu 2- 
3 cm. Această lamă se bombează şi se acţionează cu degetul arătător al mâinii 

drepte. Instrumentul se ţine bine fixat între dinţi, cavitatea bucală îndeplinind 
rolul de cutie de rezonanţă. înălţimea sunetelor este redată prin mişcarea buzelor 
şi a limbii (mărindu-se sau micşorându-se capacitatea cavităţii bucale). 


Zona etnografică OLTENIA: 

- fifa - şuieraş de cucută - fluier unitonal la care cânta cu predilecţie 
femeile (în Mehedinţi şi Gorj); 

- cimpoiul; 

- tilinca; 

- cavalul (predominant în zona Teleormanului); 

- fluierul obişnuit; 

- fluierul traversier; 

- naiul; 

- cobza; 

- ţambalul; 

- daireaua; 

- vioara. 

Fifa - şuieraş de cucută - o ţeavă închisă la capătul inferior, lungă de-o 
şchioapă, din tulpină de cucută sau de leuştean (nodul tulpinii asigură închiderea 
ţevii). Partea de sus are o gură (două tăieturi semicirculare în unghi una în faţa 
celeilalte, una mai adâncă, opusă celei pe care se sprijină buza) şi una mai puţin 
adâncă pe care o foloseşte executantul. Se utilizează având la bază coloana de aer, 
rezultând un fluier unitonal la care cântă cu predilecţie femeile (Mehedinţi, Gorj). 

Cimpoiul, cu care cântau ciobanii şi ţăranii, în vechime era nelipsit de la 
nuntă. Este compus dîntr-un rezervor de aer (burduf) din piele de capră. Coloana 
de aer este suflată şi dirijară printr-o ţeavă. Un ventil de la capătul acesteia 
împiedică aerul introdus în burduf să iasă pe aceeaşi cale. Comprimând burduful, 
ţinut sub braţul drept, aerul iese pe două ţevi prevăzute în interior cu ancii de 
trestie (uneori de soc) - una lungă „ bâzoi ”, cu care se ţine isonul, lată şi scurtă 
„carabă” cu mai multe găuri pentru degete şi pe care se cântă melodia. Poate cânta 
două sau trei sunete deodată. 

Vioara, deşi nu-şi are originile în cadrul culturii muzicale tradiţionale 
româneşti, fiind un instrument de împrumut, cunoaşte o largă răspândire pe acest 
teritoriu. Instrument lăutăresc, poate cel mai folosit în majoritatea zonelor ţării şi 
doar în puţine regiuni decăzut, cedând în faţa instrumentelor de suflat, o întâlnim 
sub diverse denumiri în funcţie de zona etnografică: “ scripcă ” în Moldova, 
“ceteră” şi “ tieceră' ’ în Transilvania, “ lăută' ’ în sudul Transilvaniei, “lăută” în 
Banat, “ higlieghe”, “ higheadă ” şi “ highează ” în Bihor şi Sălaj şi “diblă” sau 
“diplă” în Oltenia, de aici: ceteraşi, lăutari, lăutaşi, diblaşi, higheduşi, highedişi, 
scripcari , etc. 

Este instrument cu veleităţi solistice strălucite datorită posibilităţilor ei 
specifice de execuţie, putând fi acompaniată şi de o serie de alte instrumente sau 
poate exista singură pentru susţinerea liniei melodice (Ardeal). Acest instrument 
foloseşte, pe lângă acordajul obişnuit, scordaturile “corzi stricate ” (peste 30) ce-i 
conferă acestuia o sonoritate aparte. 

Vioara are în mod obişnuit 4 coarde - corzi, strune sau fire - numite prin 
Muntenia de cei în vârstă în speţă: sârmă, burdui sau rag, mjloc şi subţire sau în 
terminologia germană: ghe, de, a şi e. coardele sunt puse în vibraţie prin frecarea 
lor cu un arc, harc sau arcuş cu păr de cal pe care, înainte şi în timpul cântatului, 
instrumentiştii îl ung cu sacâz. Acordajul se face cu un semiton sau chiar cu un 
ton mai jos faţă de diapazonul normal (lai=880 de vibraţii). Acest tip de acordaj 
diferă în funcţie de melodiile pe care le interpretează (în Maramureş, Ţara Oltului 
şi nordul Ardealului este acordată mai jos pentru jocuri, decât pentru cântece şi 
doine). Apare un fenomen de adăugare a unei corzi între sol şi re - coarda mi 
(subţire, de metal) şi care este acordată soli cu rol de a întări rezonanţa coardei sol 
(acest lucru duce la apariţia şi a unui cui în plus - Tg, Fg). în Ţara Vrancei şi 
regiunea Galaţi este îmbogăţită cu 5-6 sau 7 coarde de rezonanţă, numite regional 
teluri. în afară de faptul că întâlnim acel fenomen de acordare cu un semiton mai 
jos, în acelaşi context întâlnim şi o modificare a acestuia - scordaturile “corzi 
stricate ” cu scopul obţinerii unor efecte sonore speciale, a realizării unor efecte 
imitative pentru redarea unor melodii pe coarde duble pentru îmbogăţirea surselor 
sonore, pentru uşurarea executării unor întorsături melodice şi nu în ultimul rând 
pentru redarea unor cântece în anumite scări ori tonalităţi. 


Zona etnografică MOLDOVA: 

- fluier moldovenesc mic şi mare; 

- caval (în special în zona Vrancei); 

- trişcă; 

- nai (dispărut în perioada interbelică); 

- cimpoi; 

- cobză; 

- ţambal; 

- scripcă (vioară); 

- trompetă (de la jumătatea veacului trecut), (descriere) 

- ocarina sau “ciof\ 

Fluierul moldovenesc (mic şi mare) este tipic pentru jumătatea de nord a 
Moldovei şi Bucovinei având diferite denumiri în funcţie de dimensiune şi 
subzonă: fluier, fluieraşi, caval, trişcă. 

Cavalul - tot un fel de fluier cu dop, dar de dimensiuni mult mai mari, de 
circa 63,5 centimetri lungime, având cinci găuri pentru degete, vârful “pâlnia” de 
formă conică larg deschisă la partea finală, în lungime de aproximativ 8 
centimetri, remarcându-se printr-un sunet înfundat şi posibilităţi tehnice destul de 
limitate. Acordarea acestora este foarte dificilă datorită construcţiei. De aceea o 

regăsim în formă asimetrică, fiind executată în mod empiric de către constructori. 
Ca o precizare, după momentul construirii, este fiert în grăsime de pasăre după 
metoda cavaliştilor vrânceni pentru a-1 feri de umezeală ce ar influenţa evident 
sonoritatea, modificându-i atât timbrul, cât şi acordajul. îl putem regăsi cu 
preponderenţă la nivelul acestei zone cât şi în partea de sud a ţării. 

Ocarina - instrument de suflat de formă ovală din lut ars sau lemn 
(uneori). Prezintă de la 6 la 8 găuri pentru degete şi nu are un acordaj bine 
calculat. Ca tipuri de ocarină există: ocarină pe mi bemol şi sol (reprezintă sunetul 
redat cu toate găurile închise). Pentru utilizare se aşează transversal faţă de corpul 
interpretului, degetele mâinii drepte aşezându-le pe găurile din partea inferioară, 
iar degetele mâinii stângi pe găurile din partea superioară. Ocarina are sunet 
moale, plăcut şi totuşi penetrant. Digitaţia este asemănătoare cu cea de la fluier, 
atât pentru sunetele naturale cât şi pentru cele cromatice. 

Trompeta - născută se pare din vechiul fluier, timpul a perfectat-o, i-a dat 
diferite forme, i-a îmbogăţit sonoritatea, posibilităţile tehnice, dar şi resursele 
expresive. Primele atestări le regăsim în cadrul serbărilor din Babilon sub 
denumirea de “Aaşostfi” (lungă, dreaptă, confecţionată din argint cu posibilitate de 
emitere doar a seriei de armonice a sunetului fundamental). Se cunosc două tipuri 
de instrumente şi anume: trompetă cu ventile (înlocuite ulterior de pistoane) şi 
trompeta cu pistoane, ce este un instrument cromatic. în forma actuală se prezintă 
ca un tub cilindric conic din alamă, recurbat în formă elipsoidală şi terminându-se 
cu un pavilion. Aici, la această extremitate există fixat muştiucul. în partea de 
mijloc a tubului sunt montate alte trei tuburi, acţionate fiecare dintre ele cu câte 
un ventil. Ca punct de sprijin pentru susţinerea instrumentului, deasupra, după cel 
de-al treilea piston există un suport (cârlig) pentru degetul mic al mâinii drepte. Se 
remarcă pe linie verticală un alt tip de piston ce ajută la corectarea intonaţiei. 

La începuturi, trompeta era acordată intr-un singur ton fiind folosite mai 
multe instrumente, în funcţie de tonalitate (acestea se numeau trompete naturale). 
Mai târziu, acordarea instrumentului se realizează cu ajutorul unei culise 
prevăzută cu o clapă ce ajută la evacuarea apei rezultată din condensarea vaporilor 
şi care se află plasată la prima curbă a tubului. Timpul a demonstrat că trompeta 
cu pistoane este mult mai folosită datorită calităţii timbrului, care la aceasta este 
mul mai strălucitor, această calitate fiind determinată de materialul din care este 
confecţionată, cât şi de dimensiunea redusă a pavilionului. în prezent există 
instrumente acordate în si b sau do, iar evoluţia tehnicii a dus la crearea unui 
dispozitiv ce intră în componenţa acesteia şi permite acordarea instrumentului în 
la. 

în creaţia muzicală tradiţională întâlnim şi tipul de trompetă cu surdină 
care, introdusă în pavilion, transformă sunetul intr-un sunet pregnant (dur - dacă 
este confecţionată din metal) sau estompat (dacă materia primă din care este 
confecţionată este din carton sau material fibros). Transformări intervin în 
calitatea sunetului şi în funcţie de mărimea acesteia: cu cât cavitatea este mai 
mare, cu atât sunetul este mai estompat. 

Zona etnografică TRANSILVANIA 

- fluierul - au existat adevărate centre de constructori în aceasta zonă 
etnografică ( comuna Hoclac - 1950), în care lucrau deopotrivă bărbaţi, 
flăcăi şi chiar femei, producând aproximativ 100.000 de fluiere anual, pe 
care le vindeau ulterior prin bâlciuri şi târguri. 

- tulnicul Munţilor Apuseni - buciumul (terminologie zonală pentru N 
Munteniei şi Ţara Vrancei); buşin sau trâmbiţă (Ţinutul Bistriţei şi 
Rodnei); trâmbiţă sau trâmghiţă (Oaş şi Maramureş); 

- tilinca cu dop ( Maramureş ) 

- cimpoiul (în partea apuseană a Transilvaniei) 

- ţambalul - instrument de împrumut apărut în creaţia muzicală 
tradiţională românească în 1546, folosit numai la acompaniament 

- vioara - cunoscută sub mai multe denumiri: cetera, citera ( nordul şi 
răsăritul Transilvaniei ), lauta ( sudul Transilvaniei), higheghe ( Crişana 
şi Sălaj). 

- vioara de acompaniament - ce cunoaşte un tip de construcţie aparte, 
având numai 2-3 coarde întinse, pe un căluş retezat şi pe care se pot 
obţine acorduri de 3 sunete 

- gorduna (violoncelul) - utilizat la acompaniament, folosind o tehnică 
caracteristica acestei zone, şi anume: ciupirea coardelor cu un beţişor, 
lovirea cu o baghetă sau bătute cu arcuşul. 

- vioara cu sunet metalic - vioara cu goarnă (exista vioară şi cu două 
goarne, cea de-a doua apărând în locul cutiei de rezonanţă, şi care are 
căluşul sprijinit pe o membrană de mică; 

- zongora ( Maramureş ); 

- clarinetul. 

Tulnicul - tub lung deschis a ambele capete, alcătuit din două doage din 
material lemnos de brad, paltin, frasin, tei sau alun, scobite, lipite şi înfăşurate cu 
coajă de cireş, mesteacăn şi tei. Se întâmplă să fie legat uneori cu inele de lemn 
ori metalice. Nu trebuie să omitem că mai nou există şi variantă de tulnic metalic. 
Pentru acest instrument în latura interpretativă apar femeile (exemplul formaţia 
din Avram Iancu, Bulzeşti, Câmpeni şi Ţara Moţilor). Din punct de vedere estetic 
ne apare ca un tub drept, altele puţin încovoiate în partea inferioară sau cu tub 
încolăcit ca o goarnă miliţară. Poate emite o linie sonoră ascendentă sau 
descendentă bazată doar pe un lanţ de armonice şi, ca o specificaţie în plus, 
menţionăm că sunt întâlnite chiar şi în ceremoniale funebre (Oaş, Maramureş, 
Bucovina, Vrancea). 

Vioara cu sunet metalic - apărută în Aursto-Ungaria după tehnica 
gramofonului (rezonatorul pâlnie). Odată pătruns în ţara noastră un exemplar din 
acest tip, a ajuns ulterior să fie reprodus întocmai de către ţărani. 

Alcătuire - nu este altceva decât un cordar subţire de vioară prevăzut cu 
un butuc mic semicircular pe care se fixează pâlnia (în locul cutiei de rezonanţă). 
Pentru a se putea sprijini instrumentul de corpul instrumentistului, capătul 

cordarului este fixat într-o piesă uşor încovoiată. La fel ca şi la vioara clasică, 
existenţa căluşului racordat la diafragma metalică determină producerea 
vibraţiilor ce în acest caz sunt amplificate de goarnă. Acest tip de vioară foloseşte 
numai corzile Mi, La, Re şi este prin excelenţă un instrument melodic. 

Clarinetul - instrument de suflat, având ca strămoş instrumentul pastoral 
francez din epoca Renaşterii numit “cholumeau ”, de la laţinescul “ calamus ” - 
trestie, material din care era confecţionată ancia. Fiind un instrument aerofon, se 
prezintă ca un tub sonor cilindric din lemn de abanos lung de 78 cm şi diametrul 
interior de 15 mm, demontabil în 5 părţi, muştiuc, butoiaş, corpul superior al 
mâinii stângi, copul inferior al mâinii drepte şi pavilionul sub formă de pâlnie ce 
serveşte la întărirea sunetelor, în special al celor grave. Din punct de vedere 
tehnic, clarinetul se descrie ca un instrument deosebit de agil cu bogate resurse 
expresive. în ceea ce priveşte clasificarea acestuia, întâlnim 3 planuri: în funcţie 
de tipul de construcţie - francez sau german; în funcţie de acordaj - în do 
(netranspozitoare), în si b (transpozitoare la o secundă mare descendentă), în la 
(transpozitoare la o terţă mică descendentă); în funcţie de culoarea timbrului 
(sunetului) - mic, alto, bas, contrabas sau pedală. 


Zona etnografică BANAT 

- fluierul obişnuit cu dop 

- naiul - “clasic românesc ”, alcătuit dîntr-un şir de douăzeci de ţevi de 
bambus de diferite lungimi şi grosimi, înfundate în partea de jos cu 
dopuri de plută şi ceară de albine; în funcţie de cantitatea acesteia din 
urma se obţine şi acordarea lor 

- cimpoiul ( şimpoi ) 

- torogoata (taragotul) - cu corp conic ca al saxofonului, cu gură şi ancie 
de clarinet, şi cu aplicatură similară cu cea a oboiului 

- ţambalul - precumpăneşte acompaniamentul armonic realizat prin 
acorduri ( intervale armonice şi acorduri arpegiate). Răspândirea lor a 
dus la înlăturarea cobzelor 

- vioara (lăuta) 

- vioara cu tolcer (lăuta cu tolcer - în sudul Banatului) - cunoscută şi ca 
“ vioara cu goarnă ” (Bh), “ vioara cu sunet metalic ” - are doar trei 
strune; 

- violoncelul ; 

- saxofonul. 

Torogoata (taragotul) este construit de V.J. Schunda (Budapesta) la 
indicaţiile muzicologului Gyula Koldy, are ancie simplă ca şi clarinetul, are gaură 
de octavă datorită faptului că tubul este mai larg şi conic, reacţionând ca un tub 
deschis la ambele capete. Tipul de instrument cel mai răspândit este cel acordat în 
si b; regăsim însă şi acordate în la b şi mi b, utilizate însă mult mai rar. 

Violoncelul - apărut în aceeaşi epocă cu vioara, fiind atestat sub acest 
nume în 1665 de către G.S. Arresti. Din punct de vedere al construcţiei este foarte 
asemănător cu vioara, diferenţiindu-le doar dimensiunile ce ating la acesta 1,20 
metri, iar lungimea arcuşului 72 de centimetri. Sunetul se produce în aceeaşi 
manieră cu cel produs de vioară şi violă păstrându-şi calităţile - catifelat şi dulce. 
Ambitusul capătă alte dimensiuni, mut mai largi aici, iar din punct de vedere 
tehnic se poate realiza pe acest instrument un efect de chiţară prin simpla 
plimbare a mâinii peste coarde. 


Zona etnografică DOBROGEA 

- fluier - o varianta a fluierului moldovenesc, însă cu şapte găuri pentru 
degete, a şaptea tăiată în spatele ţevii, deasupra celorlalte - “ fluiere 
dobrogene ” - în general de dimensiuni mici, confecţionate din trestie 

- cavalul dobrogean - asemănător celui din sud-estul Munteniei 

- cimpoiul ( Tulcea ) 

- zurnaua {de origine orientala) cu ancie dublă ca cea a oboiului 

- vioara (tibulca prin unele părţi ale acestei zone) 

- cello (violoncel) 

- ţambal - ulterior înlocuit de acordeon 

- daireaua ( daraua ). 

Daireaua ( daraua ) este de origine persană şi are rol de imprimare a 
ritmului în dans. Este o membrana întinsă pe un cerc de lemn pe circumferinţa 
căruia apar nişte crestaturi în care, pe o vergea de metal sunt prinse câteva plăcuţe 
de metal rotunde. Se bate cu palma, în acelaşi timp agitându-se pentru ca 
accesoriile sunătoare să zuruie. 

F. JOCUL (DANSUL TRADIŢIONAL) SPECIFIC ZONELOR 
ETNOGRAFICE (categorii de dans, caracteristici zonale) 

Se constituie într-o obligaţie socială condiţionând integrarea deplină a 
individului în societatea sătească. Are un caracter colectiv şi se distinge, aşa cum 
spunea Ovidiu Bârlea prin “ valenţe neaşteptat de complexe şi ca un corolar 
printr-o bogăţie de primă mână ce-i aşază printre cele dintâi în ierarhia 
europeană'’'. 

Există mărturii încă din secolul al XVI-lea ce evidenţiază originalitatea şi 
calităţile performante ale acestui joc românesc. După scrierile vremii, acesta a 
constituit una din principalele forme de manifestare a mişcării cultural-educative 
după 1848. A existat o puternică activitate practică pentru a putea implementa 
dansul românesc alături de dansurile străine (vals, polcă, mazurcă) ce erau de 
prim rang în saloanele vremii. în acest sens, în anii 1850-1851 Ştefan Emilian 
creează şi aranjează dansurile “ Românul ” ( Căluşerul ), “ Bătuta ” (Bătuta 
Căluşerului) şi “ Banul Mărăcine", acestea reprezentând începuturile mişcării 
artistice de amatori. 

Din cea de-a doua jumătate a secolului trecut şi până aproape de primul 
război mondial, preocuparea folcloriştilor vremii pentru cunoaşterea coregrafiei 
populare se afla undeva într-un plan secund, singurul care s-a bucurat de o 
oarecare atenţie fiind “ Jocul Căluşarilor" , dar nici acesta din punct de vedere 
coregrafic. Abia după primul război mondial, Nicolae Iorga, în mişcarea culturală 
a cărui mentor era, acordă oarecare importanţă, înfiripându-se ideea studierii 
ştiinţifice a acestei coregrafii populare. Acestea toate au rămas numai la nivel de 
impuls. 

Anul 1948 a reprezentat anul lansării acestui gen coregrafic, fiind cel mai 
bine cotat în cadrul manifestării centenarului Revoluţiei de la 1848. începând cu 
1949, în cadrul Institutului de Folclor se înfiinţează un compartiment de cercetare 
ştiinţifică (etnocoreologie) ce urma să se ocupe de acest folclor coregrafic din 
punct de vedere al cercetării ştiinţifice, după metoda de culegere şi cercetare a lui 
C. Brăiloiu, abordându-1 ca fenomen complex, nu numai ca expresei artistică. 

Perioada de început a cercetării etnocoreologiei româneşti a durat aproape 
10 ani şi s-a desfăşurat pe trei direcţii: 

- perfecţionarea profesională, teoretică şi practică specifică acestei 
discipline; 

- realizarea unui prim corpus de documente coregrafice; 

- valorificarea primelor rezultate obţinute în procesul culegerii şi 
analizarea folclorului coregrafic. 

Pentru transpunerea în practică a acestui fenomen artistic coregrafic este 
necesară o partitură coregrafică (suprapunerea rândurilor corespondente) şi 
aceasta s-a constituit inspirându-se din grafia sistemului muzical de notare, 
rândurile coregrafice fiind suprapuse sinoptic după modelul partiturii corale 
(orchestrale). 

Fiecare joc în urma unei analize a mişcărilor are o schiţă grafico-ritmică a 
paşilor, care este constituită după un sistem propriu de notare ce se poate utiliza 
chiar în culegerile de teren. Această schiţă cuprinde măsurile dîntr-o formulă 
ritmică a unui pas sau toate măsurile dansului descris şi este împărţită după 
numărul paşilor dansului. Abordând studiul la modul generic, vom avea în vedere 
următoarele: 

- câte părţi (paşi) cuprinde jocul; 

- câte fragmente (părţi muzicale) conţine melodia; 

- formaţia; 

- Ţinuta; 

- măsura în care este scris; 

- tempoul. 


Zona etnografică MUNTENIA: 

Clasificare: 

• de grup: 

- cele mai cunoscute pentru această zonă: Ciuleandra, Sălcioara, 
Murguleţul, Bordeiaşul, Drumul dracului, Vlăscencuţa, Brâul greu, 
Joiana, Maritica, Floricica, etc.; 

- jocurile de bază sunt hora (în Muntenia dunăreană se întâlnesc: Horă 
dreaptă, Horă-n două părţi, Horă bătută, Horă pe cârlig şi mai rar 
Hodoroaga ), sârba; 

- cele mai multe de grup mixt se joacă în cerc sau semicerc de mână sau 
cu braţele pe umeri; 

- mişcările sunt vii, cu mulţi paşi tropotiţi cu bătăi pe contratimp. 

• de perechi: 

- Breaza (ca la Breaza), Ungurica (de doi, importat din sudul 
Transilvaniei), Geamparaua (ritmaksak), Brâul (joc tipic bărbătesc); 

- s-au asimilat şi câteva jocuri ţigăneşti: Romneasca, Ţigăneasca, Zuralia, 
Ursăria (Ca la uşa cortului), etc. 

Brâul - derivă de la ţinuta dansatorilor care, înşiruiţi în linie sau semicerc, 
se ţin unul de brâul celuilalt. Ca variante, există brâu pe 6 (brâuleţul - ritm ternar) 
şi brâu pe 8 (ritm binar). Se desfăşoară într-o dinamică alertă ce alternează cu 
plimbări lente cu paşi sincopaţi. Conducătorul de joc (corifeul) dictează 
comenzile (uneori ţine în mână o batistăă pe careo agită). 

Hora dreaptă se dansează în cerc închis (este prezent mai rar dansul în 
cerc deschis), cu mişcarea participanţilor spre stânga, în grupuri mixte (destul de 
rar întâlnită gruparea pe sexe a participanţilor), cu dansatorii înlănţuiţi de braţe la 
înălţimea umerilor. Coregrafia dansului - plimbare cu ocolire, cu paşi simpli (mai 
rar întâlnit pasul uşor bătut) - se execută într-un ritmul binar, cu un tempo 
moderat-vioi (“//ora”, “//ora mare ”, “Periniţa ”, ‘ Hora miresii ”, ‘Hora 
căluşului ”, etc.). 

Hora bătută se joacă în cerc mixt (uneori este fonnată numai din bărbaţi) 
în lanţ, de braţe. Participanţii execută mişcări bilaterale cu o uşoară tendinţă de 
avansare spre dreapta, alcătuind figuri mai complexe, însoţite de plimbări şi bătăi, 
sărituri, balansuri şi mişcări de braţe accentuate. Ritmul este binar, tempoul - vioi 
, uneori chiar accelerat (“ Zuralia ”, “ Ceasornicul ”, “Hora pe bătaie ”, “Cio/k/”, 
“ CiufuF , etc.). 


Zona etnografică OLTENIA: 

Jocurile predominante sunt sârba (se crede ca ar avea obârşia chiar aici iar 
alţii susţin ca ar fi în Muntenia) şi hora. Amintim: 

- Rustemele (multe în ritm aksak) 

- anumite jocuri cu nume de plante: Alunelul, Bobocica, Crăiţele, 
Trandafirul, Busuiocul. 

- jocuri cu nume de animale: Ariciul, Vulpea, ş.a.; 

- jocuri cu nume de femei: Ileana, Mandrele, ş.a.; 

- jocuri cu nume de obiecte casnice: Iţele, Trochitele, Ceasornicul, s.a.; 

- Căluşul 

- Brâuleţul oltenesc 

în Oltenia jocurile sunt mai ales de grup mixt, dansate în cerc sau 
semicerc, predominante fiind sârba şi hora. Sârba se crede că ar avea obârşia chiar 
aici (spun unii, alţii amintesc şi de Muntenia). La horă dansatorii se ţin de mână, 
iar la sârbă de umeri. 

Jocurile bărbăteşti de o mare virtuozitate sunt jucate în linie, dansatorii 
înlănţuindu-şi mâinile încrucişate la spate sau se prind unul de brâul celuilalt. 
Mişcările în timpul dansului sunt iuţi, sprintene, cu paşi încrucişaţi pe loc, pinteni 
(lovituri ale tocurilor încălţămintei), sărituri şi bătăi uşoare, în timp ce ceilalţi 
dansatori aflaţi în şir se mişcă înainte şi-napoi, mai rar în lateral. 

Căluşul (cel mai vechi şi mai reprezentativ joc - a existat mai întâi ca text, 
rit şi ulterior ca dans); este formaţie ce apara comunitatea umana de agresiunea 
forţelor malefice din afara (ielele) şi are o costumaţie aparte: căciula, bete incinse 
în diagonala peste piept, tuzluci şi clopoţei la picioare. în cadrul dansului sunt 
inglobate mai multe jocuri: Floricica, Bătui, Cătrănită, Rata, Sarea şi lână, Calul 
şi Chiserul. 

Ceata de căluşari are un costum aparte ce se deosebeşte de costumul de 
sărbătoare al sătenilor prin: fesul (căciula) pe care-1 poartă pe cap, prin betele 
încinse în diagonală pe piept, prin tuzlucii şi clopoţeii de la picioare, prin batistele 
fumos brodate oferite de fete şi tichiile de copii mici (protecţie faţă de cei lipsiţi 
de apărare) şi ciucurele de lână pe care-1 deţine vătaful. Se remarcă prezenţă unui 
conducător de ceată şi a unui personaj aparte - mutul. Zgomotul clopoţeilor, ca şi 
strigătele de luptă „ hărăşaira ” sunt menite să îmbărbăteze ceata şi să sperie 
forţele duşmane. Gesturile cetei semnifică ameninţări injurioase la adresa ielelor. 
Steagul este insigna cetei ce are multe conotaţii; este un simbol cu o bogată 

polisemie: prăjină lungă cât de două ori statul unui om, şi care are la vârf o cârpă 
(un prosop ţesut în casă), fire de usturoi şi de pelin. Căluşarii deţin fiecare câte un 
băţ (în alte locuri se întâmplă să deţină câte o sabie de lemn). 

în cadrul dansului sunt înglobate mai multe jocuri: Floricica, Băţul, 
Cătrăniţa, Raţa, Sarea şi lână, Calul şi Chiserul. Floricica exprimă prin 
virtuozitatea dansului capacitatea cetei de a performa dansul ritual; Băţul - 
legătura căluşului cu pământul, obţinându-se prin aceasta virtuţi rituale deosebite; 
Cătrăniţa ungurească - rezistenţa la suferinţă a membrilor cetei; Sarea şi lâna - 
reliefează simbolul protecţiei gospodăriei; Calul şi Chiserul - puterea cetei dea 
birui agresivitatea ielelor. 


Zona etnografică MOLDOVA: 

Jocul are un caracter contrastant. Clasificare: 

• jocuri mixte de grup - Bătrâneasca, Alivencile, Huţulca, Ţărăneasca 

Ş-a.; 

• jocuri mixte de perechi - de tipul polcii; 

• jocuri bărbăteşti - Coraghiasca, Bătuta (variante de brâu şi hore) şi 

Arcanul (sârbă); 

• jocuri femeieşti - Jocul Bătrânelor (singure susţin linia melodică a 

dansului). 

Jocurile (dansurile) populare de pe teritoriul moldovenesc nu au caracter 
constant - par domoale însă sunt totuşi vii, cu paşi mărunţi şi bătăi mai ales pe 
contratimp. Acestea cunosc o clasificare clară: jocuri mixte de grup, din care 
amintim: Bătrâneasca, Alivencile, Trilişeştile, Huţulca, Ţărăneasca (se joacă 
frecvent în cercuri mai mici sau mai mari rotindu-se cu o viteză foarte mare - 
vârtej - dar şi în perechi, de multe ori concomitent cu formaţiile de cerc); dansuri 
de perechi - s-au răspândit în urma influenţei dansurilor ruseşti şi poloneze, multe 
fiind de tipul polcii atât ca linie melodică, cât şi ca mişcări de dans (paşi).; jocuri 
bărbăteşti, marea majoritate reprezentând variante de brâu, hore - Vranceci, 
Corăgheasa şi Bătuta, sârbe, Arcanul - joc de recrutare foarte vechi (la unele 
jocuri bărbăteşti dansatorii joacă concomitent şi organizat Iară să se ţină unul de 
altul, însă la jocurile de coloană se ţin unul de brâul celuilalt); jocuri femeieşti - 
de exemplu: Jocul bătrânelor la care dansatoarele îşi susţin singure linia melodică 
a dansului. 

Melodica jocurilor este foarte strâns legată de tehnica instrumentelor 
muzicale folosite. 

Zona Bacău. Cu mult timp în urmă, aici au existat în cadrul creaţiei 
muzicale destinată dansului un număr de 31 de jocuri. Din cele ce păstrează 
elemente arhaice amintim: hora, sârba, bătuta, corăgheasa, menţionând faptul că 
alături de acestea îşi fac simţită prezenţă şi un număr de 3 jocuri de tip modern. 
Desfăşurarea jocului în sală a dus la apariţia unui fenomen deloc benefic pentru 
jocul tradiţional, şi anume adoptarea paşilor de sârbă, tango şi vals pentru toate 

dansurile (aceste informaţii au fost obţinute în urma unei culegeri realizate în 
1969). 


Zona etnografică TRANSILVANIA 

• jocurile de perechi (mixte); 

- De-a lungul 

- Purtata 

- Pe sub mână 

- învârtită 

- Haţegana 

- Ţarina (Ţara Moţilor) - mocănească; a văsarilor; a minerilor. 

• jocurile bărbăteşti - fecioreşti de virtuozitate (cunoscute sub diverse 

denumiri aici în Transilvania): 

- Fecioreasca în S; de ponturi în S-V (se desfăşoară pe melodii în ritm 
aksak) 

- Haidăul în Transilvania de centru (aici ritmul aksak este mai puţin 
prezent) 

- Bărbuncul în N-E Transilvaniei (ritm binar). 

• jocurile mixte de cerc - întâlnite în partea de N (Hunedoara şi unele 

părţi ale Sibiului) 

• jocurile bătrâneşti de fete (in Transilvania de centru) - purtate (Ns), 

Fetele de la Căpălna (Ab) 

în Transilvania predomină jocurile de perechi, jocurile bărbăteşti de 
virtuozitate, jocurile mixte de cerc - mai rare (se pot întâlni cu preponderenţă în 
Hunedoara, Sibiu), numărul jocurilor în general este foarte mic comparativ cu 
celelalte zone etnografice ale ţării. 

în Transilvania de centru regăsim jocurile bătrâneşti de fete (“ Purtata ”) - 
Năsăud; “ Fetele de la Căpălna ” - Alba (dansate în şir şerpuitor de paşi rari plasaţi 
pe contratimpii cântării în ritm aksak). 

Jocurile mixte se bazează pe mişcări (plimbări) de obicei sincopate în care 
contrastează mişcările domoale ale fetelor cu salturile pe care flăcăii le fac din loc 
în loc lovind totodată picioarele cu palma ( “De-a lungul”, “Purtata”), însoţite de 
piruetele fetelor trecute pe sub mână (“Pe sub mână”) şi cu învârtiri simple 
(“învârtită ”) sau duble ( “Haţegana ”). 

Se deosebesc între ele de la o zonă etnografică la alta din punct de vedere 
al mişcării astfel: plimbarea perechilor este foarte lentă în centrul Transilvaniei, 
ceva mai mişcată în sud şi destul de vie în sud-vest. 

în Ţara Moţilor se disting trei categorii diferite ale jocului (joc de 
perechi): mocănească - cea mai arhaică formă a dansului, cu mişcări iuţi, paşi 
tropotiţi, trecerea pe sub mână a fetelor în mişcări smucite şi strigături cântate; 

văsarilor - meşteri în lucratul obiectelor din lemn - variantă cu ritm vioi 
desfăşurată pe strigături recitate; minerilor - domoală, lără strigături, flăcăul 
ţinând ceremonios fata la distanţă. 

O altă particularitate a dansurilor din Transilvania este orânduirea în suite 
- de exemplu dansul începe cu o plimbare (“Purtata” sau “ De-a lungul”), 
continuă cu învârtirea fetei pe sub mână ( “învârtită ”) şi se încheie cu haţegană. 

De obicei jocurile se succed ţinându-se seama de stabilirea unui echilibru 
între mişcări. 

în Ţara Oaşului jocul este caracterizat prin paşi mărunţi tropotiţi, punctat 
din loc în loc cu bătăi mai puternice, intr-un ritm viguros şi totodată subtil, 
existând frecvent şi bătăile din palme marcând astfel ritmul. Adăugăm că, la 
jocurile în care dansatorii nu se ţin unul de altul din Ţara Oaşului, o particularitate 
deosebită o au strigăturile cântate ( Ţipuriturile ). 

în unele zone ale Transilvaniei dansurile bărbăteşti se caracterizează prin 
aşa-numitele ponturi - figuri atletice (acrobatice) complexe executate pe loc. 
Predomină salturile în înălţime, împletite cu bătăi ale mâinii pe diferite segmente 
ale picioarelor (călcâi, gleznă, gambă, coapsă). 

Ca şi la brâu, figurile alternează cu mişcări domoale în mers sincopat 
(necesare relaxării dansului). Din această categorie fac parte jocurile fecioreşti 
care se orânduiesc în patru grupuri coregrafice: feciorească - în sud; de porturi - 
în sud-vest, ambele desfăşurându-se pe ritm aksak; haidăul - în centru - (mai 
puţin); bărbancul - în nord-est - (ritm binar). 

Odinioară bărbaţii îşi dansau jocurile ajutaţi de o bâtă, de aici denumirea 
de joc de bâtă. 

în Transilvania de Sud - Sibiu, Braşov, Covasna - există foarte multe 
asemănări cu alte regiuni - Muntenia, Vrancea, Moldova N, Maramureş - alături 
de care formează un complex carpatic. Se joacă brâul - socotit ca fiind extrem de 
vechi în această zonă. Dialectul sudic se diferenţiază total de zona centrală şi de 
nord a Transilvaniei (aparţinând dialectului apusean). 

La jocurile de perechi este mai frecventă ţinuta opusă (faţă-n faţă), fie 
închisă, fie deschisă. Ţinuta liberă - monom (solistică) este destul de răspândită. 

Desfăşurarea jocului se face pe loc, cu deplasări bilaterale, succesiv, pe loc 
şi prin ocolirea cercului de joc. 

Din punct de vedere coregrafic, vorbim despre structura figurilor; 
succesiunea acestora; tempoul - caracter vioi în general (tempo accelerat - sârbă, 
haţegană; sau moderat - învârtită, feciorească); ritmul binar sau sincopat; melodii 
variate - foarte bine închegate cu două sau trei fraze muzicale cu succesiune 
precisă; ca element caracteristic - existenţa strigăturilor cu caracter liric, 
pregnante, cu substrat satiric, precum şi speciale, legate direct de desfăşurarea 
jocului (comenzi, numărători, îndemnuri). 

De notat faptul că în Transilvania există 27 de tipuri coregrafice diferite 
din 55 existente în folclorul românesc: în cerc (Haţegană, Horă dreaptă, Horă în 
două părţi, Horă bătută)', în linie (Brâu mocănesc, Sârbă, Brâu nou)', de grup mic 
(Ciuleandra, Jieneasca)', de perechi (Purtată, Doi plimbat, Horă de perechi, 


42 



Sârbă în vals, Polcă dreaptă, Polcă şchioapă, Horă polcă, învârtită dreaptă, 
învârtită şchioapă, Brează)', jocuri în monom ( Ceată ciobănească, Ceată 
distractivă, Căluşer, Feciorească)', jocuri solistice ( Bătuta solistică, Solo 
ţigănesc, Solo grotesc, Solo ritual). 

Caracteristici şi concluzii. Predomină jocul de pereche şi de linie; cele mai 
frecvente jocuri sunt învârtită dreaptă, şchioapă, Brâul mocănesc, Sârba, Hora 
dreaptă. 

Tipuri zonale: frecvenţă mare - Fecioreasca, Breaza, Purtata, Polca 
dreaptă, Jieneasca (solistic); frecvenţă moderată - Hodoroaga, Brâul nou, 
Căluşerul, Hora de doi', frecvenţă sporadică - Hora bătută, Polca şchioapă, Hora 
polcă, Solo ţigănesc. 


Zona etnografică BANAT 

• jocuri bărbăteşti - “B râuri” şi “ Posovaici ”, “Sorocul ” (în partea de 

nord) 

• hora (mai ales în sudul provinciei) 

• jocuri de perechi - “De doi”, “ Mazarica ”, “Ardeleana ca-n Banat ” (se 

succed ciclic, caracteristică întâlnită şi în Transilvania) 

Arhiva Institutului de Etnografie şi Folclor cuprinde până în prezent peste 
300 de dansuri notate, acestea provenind din 23 de repertorii locale cercetate 
exhaustiv. Ne apare destul de bine conturat din punct de vedere al morfologiei, 
putând afirma că predomină formaţiile de semicerc şi perechi, apoi de cerc; uneori 
se joacă în monom, sau solistic, foarte rar în grup mic. 

Tipurile de dans au drept coordonată împărţirea Banatului în două 
subregiuni coregrafice determinând existenţa unei dialect coregrafic carpatic 
comun ambelor subzone şi opozantul cu dialectele Câmpiei Dunărene şi Câmpiei 
Ardealului. 

Putem spune că S-E Banatului este dominat de Bâuri, De doiul bănăţean, 
joc de ceată şi solistice, iar partea de N-V de învârtită şi Soroc. 

Referitor la ţinuta în timpul jocului, la cele în grupuri mari întâlnim ţinutul 
de umeri, iar la cel de perechi partenerii se ţin faţă-în-faţă. 

întâlnim aici în număr destul de mare şi dansul cu componenţă 
bărbătească. în ceea ce priveşte desfăşurarea jocului, se face mai ales bilateral, 
adeseori cu o uşoară tendinţă de înainte spre dreapta. Referindu-ne la aspectul 
tipologic al acestuia, regăsim: Jocuri de perechi sau De doiuri (De doiul bănăţean 
şi De doiul plimbat), Brâuri (Brâul bănăţean, Brâul nou), învârtită dreaptă, 
învârtită şchioapă, Polci, dar şi tipul de Horă de perechi (Baraboi), Hore mari 
(Horă dreaptă şi Hora în două părţi). Ceata bănăţeană şi Sorocul, precum şi 
tipul mai general de Căluşer. 

Din punct de vedere al execuţiei, dansul bănăţean este definit printr-o 
mişcare destul de înceată de înaite spre dreapta a grupului cu paşi de o 
amplitudine redusă pe sol, iar mişcările de braţe extrem de reduse la hore, însă 
devenind ample şi maiestuoase la Jocul Perechilor. Există diferenţieri ce conduc 

la o variabilitate destul de apreciabilă în ceea ce priveşte vârsta participanţilor. 
Dinamica dansului evoluează de la o sobrietate specifică la o intensiate şi o 
exuberanţă considerabile. 


Zona etnografică DOBROGEA 

• vechi dansuri dobrogene vieţuiesc alături de dansurile aromânilor, cu 

dansuri din Oltenia, Muntenia sau Moldova, şi nu în ultimul rând cele ale 

altor naţionalităţi conlocuitoare; repertoriu eterogen. 

• melodii în ritm aksak: 

- simple binare - “ RustemuF , “Paidusca ” (cu al doilea timp alungit) 

- ternare - “ Geamparalele ”, “ PandelasuF , “ Cernica ”, “ Săltata ” (cu al 
treilea timp alungit), “Vanghelia" cu (primul timp alungit) 

- compuse - “ Şchioapa ”, “Cadâneasca ” (cu cel de-al patrulea timp 
alungit) 

în Dobrogea repertoriul de dans este eterogen, aşa după cum susţinea 
Constantin Brăiloiu în studiile sale, la capitolul “ întrepătrunderea diferitelor 
stiluri regionale ”, fenomen recunoscut şi de Gheorghe Ciobanu ca fiind prezent 
după cea de-a două jumătate a secolului al XlX-lea. în sprijinul celor menţionate 
vin cu un argument ce capătă dimensiuni de particularitate a acestei zone, şi 
anume prezenţa celor două dialecte - dialectul dunărean şi cel carpatin - la care se 
mai adaugă unele infiltraţii moldoveneşti dar şi o parte caracteristică sudului ţării, 
referindu-mă aici la zonele aşezate de-a lungul Dunării (Vlaşta, Teleorman, 
Oltenia). 

Aici regăsim convieţuirea dansurilor cu substrat vechi alături de cele 
venite de pe ambii versanţi ai Carpaţilor. Denumirile dansurilor dobrogene 
amintesc de cele întâlnite în celelalte regiuni ale ţării, şi anume: Alunelul, Atica, 
Bătuta, Brâul, Ciobănaşul, De doi, Ghimpele, Geamparaua, învârtită, Jiianul, 
Raţa, etc. Regăsim însă şi Paiduşca, Greceasca, Cadâneasca, Ţigăneasca, 
Kiocek, Polca, Craiţ Po/ca, Padecatrul şi dansuri de salon ajunse şi la sat. 

Ritmul aksak capătă aici valoare de caracteristică fiind întâlnit în genul 
Geampara, Kiocek, Cadânească şi Turcească. 

Hora simplă pare foarte strâns legată de specificul naţional, aparţinând de 
fapt unui strat foarte vechi. 

Hora în două părţi se joacă în cerc închis, mixt, participanţii petrecându-şi 
braţele la nivelul umerilor. Jocul are o desfăşurare bilaterală sau pe loc, la care se 
adaugă plimbările bilaterale, cu paşi simpli şi bătuţi. 

Hora macedo-română aparţine stratului vechi şi se execută în cerc 
deschis, mixt, de multe ori apărând separarea pe sexe în interiorul acestuia. 
Poziţia braţelor este în lanţ însă puţin îndoite. Mişcările se realizează prin ocolire, 
formând figuri simple, plimbări spre dreapta, într-un ritm binar şi tempo lent 
(“Hora" - Corlu). Apare aici un conducător de joc ce execută o serie de sărituri, 
lăsări pe vine, însoţite de mişcări de braţe. 

Hora dunăreană aparţine probabil stratului vechi, dar există în cadrul 
acesteia unele influenţe balcanice şi se execută în cerc deschis, mixt, de multe ori 
apărând separarea pe sexe în interiorul acestuia. Poziţia braţelor este în lanţ însă 
puţin îndoite. Mişcările se realizează prin ocolire, formând figuri simple, plimbări 
spre dreapta, într-un ritm binar şi tempo lent (“//ora” - Corlu). Apare aici un 
conducător de joc ce execută o serie de sărituri, lăsări pe vine, însoţite de mişcări 
de braţe. 

Hodoragă - dans ce se execută în cerc sau semicerc, mixt sau pe sexe, în 
lanţ de braţe (uneori de umeri), cu figuri simple sau complexe, plimbări bilaterale 
cu ocoliri, sărituri, paşi bătuţi şi încrucişaţi în faţă. Ritmul este binar, iar tempoul 
- vioi. 


Geamparaua aparţine se pare stratului vechi. Cu toate că se remarcă o 
puternică influenţă a pieselor bulgăreşti, este considerat ca joc cu origine locală. 
Se joacă în cerc închis, mixt, în lanţ de braţe puţin îndoite în poziţie înaltă sau 
joasă (printre umeri prin basmale); figuri variabile atât ca structură cât şi ca 
succesiune, ca elemente apar plimbările, cârligele, bătăile, paşii săltaţi, lăsările pe 
vine, trecerile pe sub mână. Ritmul este asimetric 7/16, tempo vioi. 

G. PORTUL TRADIŢIONAL (scurt istoric, descriere) 


Portul popular s-a dezvoltat din momentul definitivării procesului 
etnogenetic românesc, în condiţii istorico-economice specifice, cu caracteristici 
etnice proprii. Despre portul popular românesc, putem vorbi abia după formarea 
poporului român, în sec. IX-X. Mărturii mai numeroase ce ne dau importante 
indicaţii despre structura şi evoluţia acestuia avem încă de la 1330 când ţăranii 
români, în costum tradiţional, participau la lupta de la Posada. Mai târziu, apar în 
picturile bisericeşti (1409-1417), pe emblema din 1556 a breslei bijutierilor din 
Braşov, în lucrări ca: u De Sitre Transilvaniae, Moldaviae et Transilpaniae ” de 
Antonius Wranacius Sibenicensis Dalmato (sec. XVI); “ Descritpio Moldavie ” de 
D. Cantemir (1716) ş.a. 

Fiind produs pentru necesităţi materiale imediate şi stringente, portul 
popular se confecţiona iniţial în cadrul gospodăriei închise. Costumul popular de 
pe întreg cuprinsul ţării se caracterizează prin folosirea masivă ca fond a culorii 
albe. Nota dominantă în ceea ce priveşte materia primă este dată de ţesătura albă 
de lână, in, cânepă sau bumbac. Pe această unitate a materialului se sprijină şi 
unitatea de croi. Aceasta este simplă, discretă, pânza sau stofa fiind tăiate în 
suprafeţe dreptunghiulare. Cheiţele specifice modului de îmbinare a bucăţilor 
croite în prealabil (a elementelor constitutive) sunt uneori colorate dar şi albe, în 
culoarea ţesăturii. 

Ornamentica, în cadrul căreia urmărim plasarea, compoziţia, motivele, o 
regăsim în diferite câmpuri, ea subliniind linia croielii şi punând în evidenţă 
motivele ornamentale. Ornamentele au forme geometrice. Chiar şi atunci când 
sursa de inspiraţie este natura cu elementele ei (flori, păsări, animale), mai rar 
figuri omeneşti ce sunt supuse adeseori unui proces de stilizare. 

Cromatica (coloritul motivelor) este un alt element specific de o sobrietate 
remarcabilă şi care întrebuinţează culori de bază ca: roşu, negru, brun închis, 
albastru, anumite tonuri de verde şi violet. 


Zona etnografică MUNTENIA: 

• Zona Buzăului: 

Costumul de femeie: cămaşă femeiască - cu mâneci frumos ornamentate, 
cu volane la pumni; fotă înfăşurată, pe fond negru, cu motive tradiţionale, 
geometrice, pe partea din faţă; brâu ţesut în război, pe fond roşu, având ca 
terminaţiei şiruri scurte de mărgele finalizate cu ciucuri; maramă, din borangic, 
cu ornamentaţie pe alb; opinci din piele. 

Costumul bărbătesc: glugă - purtată în timpul lucrului şi pe drum ca 
acoperitoare dar şi ca traistă pentru purtatul diverselor obiecte sau alimente; 
cămaşă albă; brâu', peste brâu o curea din piele cu cataramă din alamă şi ţinte din 
cositor (Râmnicu Sarat). 

• Zona Prahovei: 

Costumul de femeie: cămaşă albă, cu motiv ornamental orizontal în roşu - 
mâneca cu altiţă, în creţ şi sfârşindu-se cu volane în pumni; fotă largă, plisată, pe 
fond negru, cu motiv geometric, plasat la limita de jos şi care se continuă pe una 
din laterale cu ornamentaţie asemănătoare dar pe verticală; brâu lat, roşu, de lână; 
maramă de borangic, opinci din piele. 

Costumul bărbătesc: cămaşă lungă - mâneci largi şi broderii discrete la 
guler, piept şi mâneci, pânza are vărgi în ţesătură şi cromatică de roşu, galben şi 
nu numai; iţari din postav ; brâu roşu de lână mai lat decât cel de femeie; opinci 
cu obiele. 


• Zona Dâmboviţa: 

Costumul de femeie: ie - cămaşă, nu prezintă elemente de diferenţiere; 
fotă, care are la poale o lâşie colorată, ţesută, iar în afară de aceasta se detaşează 
fâşiile verticale cu elemente geometrice policrome; brâu ţesut policrom-, maramă 
de borangic cu motive populare pe alb. 

Costumul bărbătesc: la fel cu celelalte subzone. 

• Zona Argeş: 

Costumul de femeie: cămaşă lungă, bogat ornamentată, cu mâneci bufante, 
strânse în manşetă, ce poartă şi ea elemente de ornamentaţie foarte încărcate, 
motiv ce-1 regăsim şi pe poalele cămăşii; fotă înfăşurată, brodată în întregime, cu 
fir şi cu motive colorate, remarcându-se valoarea decorativă a broderiei; maramă 
cu desen mai simetric, încadrat în chenar; opinci. 

Costumul bărbătesc nu prezintă diferenţieri. 

• Zona Muscel: 

Costumul de femeie: cămaşă femeiască, cu mâneci largi, bufante, brodate 
cu râuri discrete; fotă înfăşurată, cu ornamente geometrice policrome, pe vertical 
(partea din faţă)-, maramă de borangic, brâu ţesut bicolor roşu-galben; opinci. 

Costumul bărbătesc nu prezintă diferenţieri. 

• Zona Vlaşca -Teleorman: 

Costumul de femeie (ornamentica prezintă mici variaţiuni zonale): cămaşă 
pe aceeaşi configuraţie, numai că apare elementul de spiralare a motivului de pe 
mânecă; fustă formată din trei sferturi vâlnic negru şi o catrinţă - şorţ roşu 
( pesteman ) sau fotă plisată', maramă de in cu lucrătură geometrică spartă sau 
prinsă de păr cu ace lucrate meşteşugit, opinci. 

Costumul bărbătesc: cămaşă albă; iţari albi de postav; brâu lat, roşu, de 
lână; şosete de lână; opinci. 

Zona etnografică OLTENIA: 

• Zona Mehedinţi: 

Costumul de femeie: cămaşă femeiască, având compoziţie ornamentală 
clasică; fustă - vâlnic sau vâlnic plisat, cu ornamentica realizată prin frumoase 
broderii în fir, beteală, lână sau mătase; brâu; maramă vaporoasă; opinci. 

Costumul bărbătesc: cămaşă albă cu broderie discretă; pantaloni de 
postav; brâu foarte lat ( de-o palmă), predominând roşu, grena, cu ornamentică 
liniară sau geometrică simetrică, foarte măruntă; opinci. 

• Zona Gorj: 

Costumul de femeie: cămaşă cu broderii pe piept şi pe mâneci; fustă - 
catrinţe prinse una în faţă şi alta în spate, cu ornamentică simetrică, pe orizontală, 
în culori negru, verde, albastru, alb, galben, pe fond predominant roşu; brâu 
policrom, cu ornamentică orizontală liniară; maramă {pentru femei măritate)', 
opinci. 

Costumul bărbătesc - schileresc {lucrat în postav alb, ornamentat cu şiret, 
postav colorat şi broderii policrome ): cămaşă albă cu broderii discrete; cioareci 
cu bogate ornamente în pasmanterie la buzunare; ilicul ce respectă întru totul 
ornamentica şi cromatica cioarecilor; brâu lat tricolor; opinci. 

• Zona Vâlcea: 

Unul dintre cele mai elegante costume femeieşti, prin ornamentica ţesută a 
vâlnicelor, broderia cămăşilor şi rafinamentul maramelor. 

Costumul de femeie: cămaşă cu mâneci largi, terminate cu manşetă cu 
ornamentică spiralată; fustă - vâlnic sau catrinţă neagră, bleumărin, cu broderii 
extrem de fine în alb; brâu îngust policrom, ţesut în război; maramă de borangic 
cu broderie albă de mătase; opinci. 

Costumul bărbătesc: cămaşă - ie albă', cioareci; brâu ţesut; manta de 
postav - şuba cu molii, cu broderii pe alb, de un rafinament aparte; opinci. 


Subzona etnografică OLTENIA DE SUD 

• Zona Olt, Romanaţi: 

Costumul de femeie: cămaşă de femeie; fustă amplă, creaţă sau plisată - 
vâlnic şi catrinţă cu ornamentică geometrică având stilizări de elemente 
antropomorfe; maramă de borangic cu discrete ornamente albe, alese; cojoc lung 
de piele {constituie o capodoperă a genului, cu dispoziţie rafinată a câmpilor 
ornamentali şi linia croielii în clin)', giubea - haină lungă, fără mâneci, cu 
broderii pe piept; opinci. 

Costumul bărbătesc: cămaşă albă; cioareci - pantaloni de postav alb, cu 
ornamente din postav colorat; pieptarul înfundat, din blană cu ornamentica 
reprezentată prin rozetă şi spirală, elemente străvechi ce le întâlnim şi la giubea; 
giubeaua {element de costum întâlnit şi la femeie)', brâu cromatic roşu cu maron, 
ornamentică pe verticală; opinci. 

• Zona Dolj\ 

Costumul de femeie: cămaşă femeiască, cu aceeaşi compoziţie 
ornamentală autohtona a mânecii, pe cele 3 registre: altiţa, incretul şi râurile; fusta 
- valnic plisat ( pesteman ), cu ornamente mari, pe registre verticale; brâu lat, 
ţesut, cu omamentica liniara verticala, policromă, ce alternează cu cea 
geometrica; maramă de borangic; opinci. 

Costumul bărbătesc nu prezintă evidente diferenţieri fata de celelalte zone. 


Zona etnografică MOLDOVA 

• Zona Rădăuţi'. 

Costumul de femeie: cămaşă femeiască - ie, brodata manual, pe pânză de 
in, cânepă, bumbac, strânsă în jurul gâtului cu un şnur (cu toate ca este foarte 
larg), aceasta încreţitura purtând numele de brezerău; compoziţia mânecii în trei 
registre, altiţa la umăr, incretul şi bentita monocromă ornamentală şi râurile 
ornamentale de-a lungul mânecii; fota înfăşurată', pieptar cu poale - haina lungă, 
prevăzută, din piele, cu broderii discrete; latiţar, gheordan sau gherdan (in alte 
zone - funcţie de brâu), aici ţesătura din mărgele policrome, în variate compoziţii 
ornamentale geometrice; găteala de cap - ştergarul de cap şi gherdanul purtat pe 
frunte; opinci. 

Costumul bărbătesc: cămaşă bărbătească simpla, până la genunchi; 
pantalon bărbătesc - iţari, încreţit pe picior; pieptarul cu broderii florale, stilizate; 
căciula caracteristica portului bărbătesc românesc; opinci. 

• Zona Câmpulung Moldovenesc: 

Costumul de femeie: cămaşă femeiască, având structura morfologică şi 
stilistica cu ornamentica mai bogata şi o cromatica mult mai vie; fusta - fota 
înfăşurată', pieptarul brodat cu blană de dihor şi cu broderii foarte discrete; brâu 
ţesut din lână şi ornamente în ţesătura cu motive geometrice policrome; opinci 

Costumul bărbătesc nu prezintă diferenţieri majore. 

• Zona Suceava - Iaşi: 

Costumul de femeie: cămaşă femeiască, mai simpla, completata decorativ 
de gheordanul de la gât; fusta - fota înfăşurată, ţesută din lână; pieptar frumos 
ornamentat; brâu ingust policrom; opinci. 

Costumul bărbătesc: cămaşă lungă frumos ornamentată cu broderii albe şi 
dantela; pantaloni - iţari cu creţuri; brâu lat; palaria cu borduri foarte largi; 
opinci'. 


Zona etnografică TRANSILVANIA 

întrucât această zonă prezintă o mai mare varietate a subzonelor 
etnografice, avem costumul tradiţional de: Lapus; Maramureş; Sălaj; Bihor; Arad; 
Munţii Apuseni (Mocănesc); Năsăud; Câmpia Transilvaniei; Târnave; Tara 

Barsei; Tara Oltului; Mărginimea Sibiului; Orastie; Tara Haţegului; Padureni; 
Valea Jiului. Ne vom opri numai asupra catorva dintre ele pentru detaliere. 

• Zona Maramureş : 

Costumul de femeie, compus din: cămaşă femeiască, catrinţe (zadii), bete 
(frânghii), podoaba de cap, opinci. 

- Cămaşă ; decolţata - unica din punct de vedere al structurii, ţinându-se 
cont de faptul ca s-a purtat aici şi o cămaşă creata la gura (gat)', cu stanii dinainte 
şi dinapoi încreţite, cele doua jumatati drepte din foaia de pânză fiind intinse peste 
parti, trecând peste umeri (trăsură), cu cusătura pe dos; mâneca încreţită de la 
umeri în boţi, cupe, colţi, ravase; ornamentele - simple vargi orizontale 

- Zadia - catrinţa de Maramureş - robusta prin material şi colorit, decorata 
cu simple vargi orizontale, fie una lata şi una subţire ( sprânceană ), fie grupe de 
vargi de lăţimi diferite, proiectate pe “pod” (fond) roşu; zadia veche se ţesea “din 
par în par”, în patru ite; 

- Brâul - arareori apar “ate cu câneci ” ( ciucuri ) - Maramureşanca nu 
poarta brâu, 

- Podoabe - zgarda din mărgele şi cea din corale 

Costumul de barbat, alcătuit din: căciula ( cujma ) sau pălărie, cămaşă, 
cioareci ( ismene ), chimir, pieptar, opinci. 

- Cămaşă - forma simpla, rezumandu-se la o foaie de pânză întinsa în 
lungimea braţelor şi despicata la mijloc, pentru pătrunderea capului. Aici întâlnim 
cel mai scurt tip de cămaşă, bărbatul umblând cu pântecele gol; a urmat cămaşă 
până la talie; după care cămaşă cu chept (de azi), ornamentată precum cămaşă 
femeiască. 

- Cioarecii din pănură groasa, croiţi drepţi şi largi sau gacii (ismenele), 
mult mai largi, cu “ roituri ” la tiv (ciucuri). 

- Chimirul excepţional de lat, cu patru-cinci limbi, şi care înainte se purta 
rascroit la subraţ, datorita lăţimii acestuia. 

- Pieptarul - cunoaşte trei variante: cel maranesc, de pe Iza şi de pe Viseu 
/ despicate în fata, vioi colorate, cu ornamentaţie bogata. 

- Haina - guba matoasa - alba sau sura, folosita în vreme friguroasă atât 
de barbat cat şi de femeie 

- Căciula scunda - “cujma rotata ” 

- Palaria veche - de pasla cu bor larg, inlocuita mai târziu cu clopul de 
paie, care în zilele noastre este imbelsugat ornamentat cu motive constituite din 
mărgele. 


• Zona Lăpuş : 

Portul tradiţional al acestei zone isi are originea, ca şi cel de Năsăud, în 
vechiul costum cu cămaşă, cu ciupag şi zadie vanata. 

Costumul de femeie este constituit din: podoaba de cap, cămaşă femeiască, 
poale, zadii, bete (frânghii) şi încălţăminte (opinci). 

- Cămaşă femeiască încreţită la gât (cămaşă tipic romaneasca) cu mâneci 
terminate în volan “ bezer”, cu ciupag (o cusătura peste şi printre creţurile de sub 
guler, în fata în forma dreptunghiulara “chept” sau “cretele”)', decorul mânecii - 

este “şirul” sau “penele de pe cot ” ca şi “penele de la bezer” (bordura de la tivul 
volanului)] datorita ciupagului cămaşă se incheie la spate; acestui tip i-a urmat 
cămaşă cu pene pe umăr având mânecile prinse ( încreţite ) de la umăr, unde apare 
cusătura “pene pe umăr” - în acest model ciupagul dispare şi gura cămăşii trece 
de la spate în fata; guler - la margine este încreţit cu branas; ornamentaţia - 
geometrica realizata cu arnici în cromatica de roşu - negru. 

- Zadia - veche albastra aparţine tipului de “zadie vanata”, cu 5-7 rânduri 
de motive geometrice policrome. în timp, surtul din lână, încreţit în talie şi 
ornamentat liniar, a fost înlocuită cu zadia din fata. 

- Frânghiile - ţesute în dungi colorate sau alesaturi pe lungime. 

- Podoabele - zgardane şi mărgele de piatra. 

Costumul bărbătesc este alcătuit din: căciula sau pălărie, cămaşă, cioareci 
( ismene ), chimir (curea) şi încălţăminte. 

- Cămaşă veche - dreapta, lără guler, cu mâneca larga. în timp apare 
cămaşă încreţită la umăr şi cu guler rasfrant (asemănătoare cu cea din Năsăud), 
având insa “ pumnari ” la mâneci. 

- Cioarecii - au aceeaşi croiala ca cea de Maramureş, largi şi drepţi, care 
se termina jos cu ciucuri “ roituri ” din urzeala. 

- Chimirul - curea lata cu patru limbi, identica cu cea din Maramureş. 

- Pcdaria - de postav 

• Zona Oaş\ 

Costumul de femeie aparţine tipului de costum cu şorţ încreţit la talie şi 
poale încreţite fix pe un brâu şi se constituie din: podoaba de cap (îmbrăcămintea 
capului), cămaşă, poale, zadie (şorţ) şi încălţăminte. 

- Cămaşă : din pânză groasa, astazi este cu cheptar, o platcă dreaptă care 
cuprinde gâtul şi se întinde până la umeri; mânecile se prind de platcă printr-un 
creţ; ornamentul cămăşii de tip nou este plasat pe guler, pe piept, pe platca, pe 
mâneci şi volanul acestora. 

- Pocdele - fixate în talie printr-un brâu (“ pogmata ”) sau guler ornamentat 
dens, cu cusături ca şi cele de pe cheptar, sunt şi ele susţinute prin cusături 
artistice. 

- Zadia cu porta - prinsa peste poale, având în partea din faţă - şorţ (din 
pânză încreţită) destul de viu colorat (de obicei fond roşu) cu ornamente florale. 

- Podoabele - zgarzile din mărgele. 

Costumul bărbătesc se compune din: căciula sau pălărie, cămaşă, cioareci, 
chimir, încălţăminte. 

- Cămaşa - scurtă, s-a dezvoltat ca şi cea din Maramureş, dreaptă, Iară 
guler, cu mâneci largi, urmată fiind de cămaşa cu “ pomişori ” (manşete); 
ornamentaţia - policromă, plasată pe umeri (brazi), pe pomişori şi la tivuri; gacii 
- surprind cu lărgimea lor, confecţionaţi din pânză pusa pe lăţime, similar cu 
poalele femeieşti cu cusături de cheiţa la unirea foilor (in linie orizontala). 

- Cioarecii - din pănură groasa, croiţi mai largi, cu ornamente de postav 
roşu şi negru intercalat la cusături şi aplicat la buzunare. Jos au “roituri” 
(destramati). 

- Chimirul - pus direct pe piele, cămaşă prea scurta cazand peste chimir, 
în Oas se poarta rar cojoace, care de fapt sunt aduse din Maramureş. Pentru iarna 
exista sumanul scurt - dîntr-o ţesătura specifica pufoasa data la valtoare, în alb 
sau cenuşiu, ce diferă de la sat la sat. Guba - întâlnită în satele din vestul Tarii 
Oaşului. Uioşul sau buica - din lână, cu ornament de dungi orizontale, în 
cromatica diferita de la sat la sat. 

- Căciula - “cuşma rotilata” - scunda şi cu forma rotunda; palaria de paie 
- unica şi bogat ornamentată cu zgardane, panglici, ciucuri “ ciocalai ” coloraţi. 

• Zona Sălaj : 

Exista trei tipuri de costum, ce corespund următoarelor zone: 

- zona Buciumului 

- zona depresiunii Mureşului şi Valea Barcaului 

- zona Codrului 

Costumul femeiesc - asemănător din punct de vedere al componentei cu 
celelalte subzone. 

- Cămaşă femeiască este prinsa la umăr, având puţine creţuri în fata şi în 
spate. Are o cusătura “ punte peste umăr ” şi o alta care se asaza la imbinarea 
mânecii cu umărul; de la mânecă la volan - încheietura (cheiţa) - cusătură groasă 
cu Spăşituri pe hir ”; jos, la volanul mare al mânecii (fodra) are o bordura de 
motive indesate (aglomerate); gulerul e cusut cu punct pe dos, şi e unit de cămaşă 
cu calcatura (tighel) iar la margine este intarit cu un feston (branel); sub guler este 
ciupagul. De notoat că în Vestul Sălajului, cămaşă prezintă mâneca încreţită de la 
umăr cu “râuri” cusute pe lungimea mânecii şi cu ornamentică geometrica; 
Cămaşă de Codru - impresionează prin arta creţurilor, foarte pronunţate aici. 

- Zadiile aparţin tipului de zadie vanata, cu “trupul” vanat şi “toiagul” 
roşu, invargat cu alesaturi inguste. Jos este tivită cu ciucuri şi cu “brânel peste 
ciucuri” 

- Frânghiei - asemenanatoare celorlalte subzone etnografice învecinate. 

Costumul bărbătesc este compus din: căciula sau pălărie, cămaşă, cioareci 

şi încălţăminte. 

- Cămaşă : cămaşă scurtă se poartă varata în pantaloni; ornamentaţia - o 
regăsim la guler, penele pe chept ce sunt cusute cu “tăieturi”. 

- Cioarecii - sunt largi, au introdusa la cusătura pe lungime o “creasta” din 
postav roşu şi negru ce apare şi la tivul de jos. 

- Pieptarele - despicate în fata, iar ornamentica este realizata cu o cusătura 
indesata de matase cu colorit destul de sobru. 

- Ţundra scurta - denumita şi suman scurt (o varietate remarcabila de 
postav cu şireturi aplicate). Gulerul - mare, patrat, ce aminteşte de haina de stepa 
(in special la costumele regiunilor de graniţa). 

• Zona Bihor : 

Costumul femeiesc - şi aici se remarca aceleaşi elemente ce constituie 
portul tradiţional al zonelor învecinate. 

- Cămaşă - compusa din “spatoiul românesc” (cămaşă rupta) din pânză de 
cânepă şi bumbac; cămaşă de tip clasic - cu foile incretie la gât ce sunt susŢinute 
sub guler de “creţuri şi încheiate cu cheite decorative”, iar mâneca acesteia este 
terminată în volan (“fodra”) încreţit cu “scafatura”; ornamentul mânecii are doua 
forme: cea veche este cu “braţe” sau “jure” (trei benzi orizontale - pe umăr, cot şi 
subcot), a doua forma este cu un rând vertical de la umăr în jos - “pe branca-n 
jos” - în motive geometrice cu roşu pentru fetele tinere şi negru pentru femeile 
mai în varsta; mai târziu apare “spatoiul” cu croiala cu mâneca prinsa din umăr iar 
în fata cu cheptar în genul cămăşilor bărbăteşti contemporane de oraş; modelul se 
concentrează pe “spete”, “cheptar” şi mâneci, scafatura (creţurile volanului) fiind 
inlocuita aici cu “pumnarul”. 

- Poalele - albe, neornamentate, mai târziu aparand şi poalele separate. 

- Zaclia - purtata numai în fata (singura) cu o mare varietate în 
ornamentaţie; în trecut exista zadia neagră careia i-a urmat “zadia aleasa cu 
cârligul” (o bordura jos) după care “zadia banateana” pentru ţinuta de sărbătoare 
cu ornamentica bogata în cadrul careia predomina roşul, verdele şi vanatul 
liliachiu. 

- Brâul - pumnata poalelor ornamentată linear cu colorit specific. 

- “Felega de brâncă’' - un ştergar ce se poarta pe braţ la Ţinuta de 
sărbătoare. 

- Podoabele - zgarzile pline de mărgele sau confecţionate din drot (sârmă 
de aramă şi mărgele); barsonul - un fel de salba din bani prinşi cu sârmă. 

Costumul bărbătesc este identic cu costumul reprezentativ al celelaltor 
zone etnografice învecinate, cu deosebirea că, la cămaşă veche, croită drept, 
mânecile slobode, gulerul ingust şi gura cămăşii, erau tivite cu “sinor” roşu sau 
negru. 


• Zona Mărginimea Sibiului (Sadu) \ 

Costum de femeie - alcătuit din: ie, fusta simpla, poale, surte, pastura, 
propcada, bitusca, cojoc, opinci. 

- ie cu pui roşii : ţesută în război din fire de cânepă amestecate cu fire de 
bumbac, ce avea pe mâneca în dreptul umărului cusut pe orizontal modelul 
“puilor” cu “arnici” roşu, iar pe lungimea ei era cusută o singura umbrejie cu 
bobin negru; la gât se incretea cu ciupag (guler) şi se încheia în partea stânga a 
gâtului cu copci deasupra unei deschizături; existau iile cu doua umbrejii atât pe 
mâneci cât şi pe piept; mânecile se încheiau jos tot prin încreţituri prinse intr-un 
model cusut cu arnici roşu sau negru - obinzeala; iile fetelor spre deosebire de 
cele ale femeilor aveau fodori. 

- Fusta simplă, cu ajur, brodată, având lărgimea de la 2.80 până la 3-3.50 

metri. 

- Poalele se incingeau cu bertelii. 

- Surtele - ţesute în casa, simple, cu flori roşii, cu fir metalic, brodate 
(decupate) cu feston (cheiţa) de care se prind colţii. Surta din fata, mai lata decât 
cea din spate, este terminată în partea de jos cu ciucuri din ibrisin negru (de 8-10 
cm). 

- Pastura - neagră cu ciucuri (pe cap) - colţurile ei mai lungi le răsuceau 
şi le treceau peste creştetul capului formând asa zisele coarne. 

- Propcada - purtata peste pastura în anotimpul rece. 

- Bitusca - scurta, din piele de miel. 

- Cojocul - din piele de oi (lung cu mâneci lungi - nu il purta oricine) 

- Bubou - din postav negru 

Costum bărbătesc - alcătuit din: cămaşă lungă - din clini scurţi numai 
până-n talie şi totodată înguşti. Pe partea din fata a acesteia se afla o deschizătură 
cu cusături verticale cu arnici negru râurile şi peniţele (dreapta - stânga); nădragi 
- din postav; şerpar - curea de piele; laibăr - din postav negru de lână căptuşit; 
pieptar de piele cu flori roşii, specific costumului vechi sau pieptar nou 
asemănător cu cel saliştenesc. 

• Zona Mărginimea Sibiului (Sălişte): 

Costumul vechi de femeie (rămas în lada de zestre a bătrânelor satului) se 
compune din: costumul cu şorţ în fata şi catrinţa în spate, având cămaşă într-una 
cu poalele, şorţ, catrinţa, brâu, încălţăminte. 

- Cămaşă femeiască aparţine tipologiei de cămăşi cu “ umeraşi şi şiruri ” 
pe mânecă, încreţită sub guler cu ciupag, iar în spate “ creţul după cap". Chiar 
dacă întâlnim şi în unele zone învecinate elemente constitutive ale acestei cămăşi, 
totuşi originile ei se regăsesc aici; mâneca lungă, largă, terminată cu “betuta”, se 
poarta intumata. Ornamentul mânecii, delicat, se constituie din cheiţa cusută cu 
galben la umerasi sau altiţa, cele doua şire lungi pe braţ, “c/m/” sau “ ciubuc" şi trei 
sire scurte pornite din umeraşi (cusute cu lanica sau matase neagră). 

- Ţundra neagră - purtată atât de tinere cât şi de femeile în vârstă, cu 
croiala în 12 clini. Există aici şi varianta scurtă, pentru zilele de muncă. 

- Poalele - neornamentate, pe care se pun catrinţele vinete sau roşii 
(ornamentate cu varguţe orizontale) în partea din spate, iar în faţă şorţul negru. 

- Brâul - ales în dungi sau “ brâul turcesc ” - adus din Dobrogea. 

Costumul nou de femeie se încadrează în tipologia costumului cu două 
catrinţe şi se compune din: pahiol (pe cap), iie, poale, două catrinţe, brâu, 
încălţăminte. 

- Cămaşă - mai puţin larga cu mânecile mai scurte care se termina în 
volan “fodra” este ornamentată cu “ciocanele” ( dungi negre cusute dens, care se 
întind vertical pe mâneca, cat şi pe piept). Umerelul a rămas pe umăr tot atât de 
discret, iar printre ciocanele se întind şi “şirele scurte”. 

- Catrinţele - din postav negru, ornamentate la partea de jos cu o bordură 
brodată cu fir auriu şi mătase neagră, tivite de-a lungul cu dantelă neagră, iar în 
partea din faţă, spre deosebire de cea din spate, având ciucuri la tivul de jos. 

- Brâul - ţesut tricolor. 

Costumul nou bărbătesc este alcătuit din cămaşă, cioareci, chimir, căciulă 
sau pălărie şi opinci. 

- Cămaşă - veche - ţesătura cu h ir (pânză de casă cu vargi roşii); nouă - 
din pânză industrială, ambele tipuri de cămaşă păstrând croiala cu barburi (clini 

intercalaţi în mijlocul stanilor din faţă şi din spate). E legată de un ornament 
asemănător ca formă unei cruci. 

- Cioarecii - din pănură albă, mulaţi pe picior. 

- Cureaua - brodată cu şuviţe din piele sau din metal, considerată o 
adevarată operă de artă. 

- Proştia - ciobanii o folosesc peste chimir - o cureluşă de circa 3 m 

- Cojocul - cunoaşte o utilizare destul de frecventă, în forme destul de 
variate: pieptar înfundat, pieptar despicat (naţional), cojoace scurte, biţuşcă (cu 
broderii extrem de rafinate). 


Zona etnografică BANAT 

• Zona de câmpie : 

Costumul femeiesc din Câmpia Banatului se compune din: îmbrăcămintea 
capului, cămaşă, poale, opreg cu ciucuri, catrinţa, brâu, brăciră şi încălţăminte: 

- Cămaşă din pânză învărgată “cu cinari” sau “sada” (pânză creaţă), este 
încreţită în jurul gâtului, iar mânecile cu “fodor”. Ornamentaţie în alb-negru şi fir 
auriu cu motive geometrice. 

- Opregul cu ciucuri se purta perechi cel din fata fiind înlocuit cu catrinţa 
(inca din secolul trecut) - foarte cautate şi apreciate erau catrinţele cu fir auriu sau 
argintiu, ornamentaţia lor acoperind intreaga suprafaţa a acesteia. 

- Brâul - ţesut policrom 

- Bracira - pusa peste brâu, în ornament linear viu colorat 

- Pieptare cu “bumbi”, cu “pisari”, cu “oglinzi” 

- Şube - din pănură în alb şi vanat. 

Costumul bărbătesc se compune din: cămaşă, cioareci, brâu sau chimir 
(praschie), vesta “chiutus”, încălţăminte şi căciula sau pălărie. 

- Cămaşă - croită drept, foarte lungă (tipologia cămăşii dunărene), cu 
mâneca încreţită, ornamentată cu alb, ornament pe care-1 găsim şi pe mâneca, 
guler şi pumnari. Poala cămăşii are o bordura ornamentală la fel ca şi restul 
aesteia. 

- Cioarecii şi vesta (“chiutusul”) - din pănură alba, extrem de ornamentaţi 
cu “sinoare” împletite din lână. 

- Praschia - chimir (in unele parti ale zonei) 

- Şuba - de culoare verde, de unde şi denumirea de “duratul verde”. 

• Zona de munte: 

Costumul femeiesc se compune din: îmbrăcămintea capului, cămaşă, 
poale, opreg cu ciucuri, catrinţa, brâu, bete şi încălţăminte. împodobirea capului 
cu: latita de mărgele cu “primbura” (panglica) de care sunt prinse doua rânduri de 
bănuţi. Pieptănătură cu “corni” (pe urechi) la femei. Peste aceasta pieptănătură se 
pune “ceapsa”, iar la marginea ceapsei pe frunte o “primbura” cu doua rânduri de 
arginti. 

- Cămaşă e confecţionată din pânză groasa, încreţită la gât, mâneca se 
termina cu fodori susŢinuti de “braţarie” - ornament pe creţurile volanului. 
Ornamentaţia este foarte bogata şi o regăsim pe guler (“salbanasi”) , pe piept 

(foile sau puii), şi pe mâneca (blană) reprezentată prin motive geometrice. In 
funcţie de decorul mânecii, distingem mai multe forme de ornamentare: 

- “blană” compacta. 

- “blană” cu tăietură. 

- “ciuratura” (trei rânduri de cusătura perforata pe alb). 

- “blană” de rânduri (doua-trei rânduri verticale). 

- Poalele foarte largi, ornamentate la tiv cu stilizări florale. 

- Opregul - 1. petecul de opreg (porţiunea ţesută) şi ciucuri lungi; 2. 
catrinţa (inceputul secolului al XX-lea) - ornamentul reprezentat prin cu “orjane”. 

- Brâul - ţesut în patru ite în motive geometrice; brăcira - elementul ce se 
ataseaza peste brâu. 

- Cojocul - în forma de pieptar despicat, ornamentat cu broderie din lână. 

Costumul bărbătesc se compune din: cămaşă, cioareci, laibar, brâu, 

bracira, încălţăminte şi căciula sau pălărie. 

- Cămaşă de tip vechi - dreapta cu guler mic şi mâneca larga, careia i-a 
urmat cămaşă cu platca cu ornamentica redusa. 

- Cioarecii - mai ajustaţi pe picior (la costumul cu cioareci cămaşă se 
poarta inauntru). 

- Ismenele cu ornamente ca şi la cămaşă cu “ciuratura” jos la tiv, însă şi 
“ciocoti” (ciucuri). 

- Laibărul - cenuşiu natural sau negru. 

- Cojocul - în forma de pieptar înfundat; cojocul lung - cu acelaşi tip de 
ornamentare - dispărut însă de mult timp (abandonat). 

- Şuba (Caras-Severin) - albă, din pănură, ornamentată prin aplicaţii de 
şireturi negre (sinior). 

- Căciula -“clabatul” forma asemănătoare tarabostesului nobililor daci 
(varianta veche); formă ţuguiată, din blană neagră (forma nouă). 

• Zona Oraviţa : 

Costumul femeiesc e compus din aceleaşi elemente caracteristice întregii 
zone a Banatului, având următoarele particularitati: 

- “ mununa ” din mărgele; 

- Opregul cu petecul lat; opregul -ţesut din lână şi fir metalic, în motive 
geometrice alese în război şi din ciucuri lungi până la nivelul lungimii poalelor (se 
remarca latimea mare a petecului ţesut şi faptul ca se poarta perechi, unul în faţă 
şi altul în spate). 

- Cămaşă - încreţită la gât, mâneci terminate cu fodori, şi ornamentaţie în 
alb sub formă de “cheie pe mânecă ”; pe lângă aceasta se întinde “ ciuratura ” 
(cusătură cu fire trase în genul “ sabacului”) - ornament perforat pe alb 

- Brâul - în dungi orizontale; brăciră - betele 

- Vesta - “prasliuc”, cu clini la subraţ şi lungă până la şolduri, cu 
ornamente de postav roşu. 

- Podoabe: salbă - “banii de la guşă”; podopabe de cap - conci şi ceapsă. 

Costumul bărbătesc este alcătuit din: cămaşă, cioareci, brâu cu brăciră, 
căciulă sau pălărie; opinci. 

- Cămaşă este croită drept, cu mâneca încreţită la umăr, guler lat şi 
pumnari, având ornamentul în cheie şi creţuri în alb. Prezenta cheii o regăsim şi la 
poale, alaturi de ciucuri (colţisori cu acul). 

- Cioarecii - din pănură alba - cu un ornament redus la buzunare. 

- Brâul - colorat în roşu la costumul vechi şi în verde sau albastru la cel 
nou; bracira - bete. 

- Vesta - din pănură, “prasliuc” 

- Cojoacele vechi albe cu broderie de matase au dispărut la inceputul 
secolului al XX-lea. 


Zona etnografică DOBROGEA 

Costumul din aceasta zona etnografică, din punct de vedere al 
caracteristicilor, este strâns legat de costumul din Câmpia de pe malul stâng al 
Dunării (Giurgiu, Calarasi, Ialomiţa, Braila): cămaşă dreapta; pestelca cu chenare 
verticale pe margini, haim de dimie. 

Costumul femeiesc se compune din: cămaşă, două pesteice, sau fustă şi o 
pestelcă, podoabe de cap, încălţăminte. 

- Cămaşă - cu mâneci largi, croită într-una cu poalele, numita cămaşă “de- 
a-ntregul” uneori fără guler, din pânză de bumbac, ornamentată prin ţesătura cu 
dungi albe şi crete “chirochia”. întâlnim aici şi un alt tip de cămaşă, cel cu platca. 

- Pestelca - cunoaşte aici o mai mare varietate; se poarta una-n fata şi alta- 
n spate; din ţesături de lână, ornamentată cu doua chenare dispuse vertical pe 
marginile laterale ale pestelcii, cu motive geometrice într-o cromatică foarte 
variată; în sudul Dobrogei apare motivul “puii” (buline mici); în nord (Tulcea) - 
model opulent - “pestelca cu pisc” 

- Fusta (“androc” - rochie)- lungă, încreţită, din ţesătura de casa cu 
ornamentică şi cromatică diversă. 

- Betele - “chingă” - mai rar (pestelca este legată cu baerul). 

- Pieptar - “boandă” 

- Cojoc lung - “giubea”, “zabun”, “caţaveica”. 

- încălţăminte - “imineii” sau “mesii” - în forma apucului clasic. 

Costumul bărbătesc este compus din: cămaşă, pantaloni, brâu, ilic, 

încălţăminte, căciula sau pălărie, completat de piptar, cojoc, boandă, ca şi de 
flanea, gheba, manta şi glugă ciobănească. 

- Cămaşă confecţionată din bumbac sau borangic (integral sau numai 
pieptul), cu “ chirachie ” (pânză cu vargi) sau cu “ sabace ” - albe şi galbene din 
borangic (cămaşă de sărbătoare); cămaşă veche - dreapta cu mâneci slobode; 
cămaşă nouă - cu platca cu mâneca adunata în “braţarie” se purta în funcţie de 
anotimp, în pantalon sau în afara acestuia. 

- Pantalonii - largi, încreţiţi pe “bărneţ ”, denumiţi “ parpati ”, “ dolvani” 
sau “ belnevici ”, confecţionaţi din aba de culoare cafenie, neagră sau vânătă, 
decoraţi cu gaetane negre şi colorate. 

- Brâul - lat, alb la munca şi roşu sau negru la sărbătoare, era indoit sau 
intins, cu ciucuri atarnand pe şold. 

- Ilicul - din acelaşi material cu pantalonul, petrecut în faţă, cu rascroitură 
rotundă la gât. 

- Opincile - înlocuite cu “conduri” sau “iminei” (pantofi cu limbă). 

H. ARHITECTURA POPULARĂ (RURALĂ) - elemente de 
arhitectură, clasificare şi tirpuri de case (exemplificări zonale) 

Seria tipologică a adăposturilor umane la romani are la bază adăpostul 
arhaic, care se mai întâlneşte încă şi astăzi, în special în cazurile sezoniere. Ea stă 
la originea locuinţei. în plan evolutiv, apare casa cu o singură încăpere, cu o 
singură uşă şi, urmând paşii fireşti ai evoluţiei, ajungem evident la construcţiile cu 
mai multe încăperi. în ceea ce priveşte arhitectura ţărănească, pe meleagurile 
româneşti ca primă formă de locuinţă se cunoaşte încă din neolitic bordeiul, aşa 
cum susţine E. Zaharia, nefiind caracteristic unui anumit grup etnic, ci construit 
doar ca o rezolvare a unor probleme economice, istorice sau climatice. Alături de 
această formă de locuinţă a existat pentru perioada respectivă şi coliba. 

în perioada 1925-1935, Universitatea Bucureşti a întreprins cercetări de 
sociologie asupra satelor româneşti, cercetări care au trezit interesul public pentru 
fenomenul etnografic şi pentru obiectele de artă populară şi arhitecturală. Ultima 
expoziţie deschisă în 1936, sub directa îndrumăre a prof. D. Guşti şi a 
colaboratorilor săi a constituit nucleul marelui muzeu de arhitectură şi artă 
populară - Muzeul Satului din Bucureşti. Acesta constituie un document autentic 
şi preţios pentru studiul istoric şi etnografic al poporului român, ilustrează 
evoluţia vieţii, arhitecturii şi artei populare româneşti (tipurile de locuinţe din 
fondul monumentelor de arhitectură populară din cadrul Muzeului Satului, 
Bucureşti, prezentate ca exemplu, se regăsesc în anexă). 

Construcţiile arhitecturale exprimă întreaga gamă produsă de toate zonele 
geografice, case din regiuni montane, colinare, de Câmpie, Deltă, etc. Casa 
ţărănească este construită din lemn de stejar, fag sau brad şi se prezintă sub 
numeroase variante diversificate pe zone şi regiuni etnografice, având însă cate o 
nota caracteristică încadrată într-o schemă uniţară de plan şi decor. Una dintre 
trăsăturile fundamentale ale arhitecturii româneşti, este monumen-talitatea. Ca 
elemente arhitecturale, putem aminti aici de cununile orizontale de bârne şi 
existenţa pentru decor a unor stâlpi de lemn sculptaţi ş.a. 

Unele elemente arhitecturale caracteristice se repetă de la o zona la alta, 
formând trăsături generale comune, cum ar fi: planul format din trei piese 
(încăperi), prispele de-a lungul faţadelor (terase deschise şi acoperite), similitudini 
de plastică arhitecturală şi proporţii, motive decorative referitoare la decorarea 
structurilor de lemn aparente, cu stâlpi ciopliţi cu motive geometrice. 

Interiorul caselor ţărăneşti constituie un ansamblu organizat după anumite 
reguli, structurată de o tradiţie transmisă de-a lungul generaţiilor. Regula de bază 
este cea a umplerii complete a spaţiului. Fiecare mobilă, fiecare piesă de 
ceramică, fiecare ţesătură are un loc bine precizat, delimitat pe lângă 
funcţionalitate şi de criterii estetice. Elementul indispensabil al interiorului este 
“ scoarţa ” de lână a cărei varietate regională este marcată de diferenţe de 
compoziţie şi colorit, realizate în cazul pieselor vechi din vopsele vegetale. 

Au existat nenumărate opinii ale unor importanţi critici de artă, printre 
aceştia amîntindu-1 doar pe marele critic de reputaţie mondială Giulio Carco 
Argan, care cu prilejul vizitării Muzeului Tehnicii Populare din Sibiu a lacut 
următoarele aprecieri - este “«/? muzeu unic în lume ” şi tot el spune că 
“începuturile artei populare ţărăneşti trebuiesc cautate în uneltele vieţii satelor 


Zona etnografică MUNTENIA: 

- Tipuri de bordeie: locuinţa semiîngropată; locuinţa de suprafaţă. 

- Casa construită la suprafaţa solului, de formă patrată. 

- Tipologia casei româneşti pe un rând. 

Locuinţa semiîngropată era acoprită cu un aoperiş în 2 ape, având în 
interior vetre de foc amplasate în groapă (pe una dintre aceste vetre era clădit 
cuptorul primitiv boltit, din pietre tot mai mici, plasat în colţul de răsărit al 
locuinţei, opus intrării; pe lângă acestea au fost găsite cuptoare de copt pâine, 
râşniţe şi ceramică). Construcţia prezenta anumite facilităţi - era răcoroasă în 
verile toride, fiind totdată uşor de încălzit pe perioada iernii. 

Locuinţele de suprafaţă (cu funcţionalitate precisă - atelier de fierărie, 
etc.) îşi au originea în vechile bordeie traco-dacice. Pereţii erau din bârne de lemn 
şi nuiele împletite lipite cu lut, vatra pentru foc fiind deschisă. 

Casele la nivelul solului (locuinţe destul de solide de tipul bordeiului), 
având un plan de formă pătrată (aprox 4,20 m), erau construite din lemn masiv pe 
un şir de pietre (din acest motiv au o răspândire redusă şi sunt mai greu de regăsit 
şi identificat). 

Casa ţărănească pe un rând: casa cu cămară (zona Buzăului) - locuinţa a 
fost întregită cu o încăpere aparte pentru păstrarea alimentelor, în primul rând a 
cerealelor, obţinute cu mult mai multă trudă decât în zonele joase (localnicii îşi 
procurau toate acestea la schimb pentru zilele de muncă prestate în zonele 
apropiate); casa cu tindă, secţiune ce a fost transformată în odaie de locuit, 
preluând funcţiunile casei de dinainte (care a devenit astfel odaie aranjată cu mai 
multă grijă pentru latura estetică, fiind folosită rar, deseori lipsindu-i soba de 
încălzit); casa cu cuptor de pâine în tindă - s-a constituit din casa cu tindă, 
întregită cu anexe laterale prin dublarea pereţilor construcţiei şi prelungirea 
acoperişului peste acese încăperi secundare (anexele au preluat o parte din 
funcţiunile tindei, casei şi cămării, apărând latura cea mai expusă vântului); planul 
casei conţinea 2-3 încăperi cu vatră de gătit 1-2 cămări sau 1 încăpere cu intrare 
laterală pentru adăpostirea oilor sau a uneltelor mari; uneori încăperea anexă era 
dispusă pe latura casei dinspre interiorul curţii şi era utilizată ca bucătărie de vară 
sau cămară, denumită „ celar ”, ca şi încăperea care a întregit planul casei cu tindă. 

Interiorul casei, structurat din punct de vedere funcţional astfel: colţul cu 
vatra pentru foc; colţul cu pat; colţul cu masă; colţul de după uşp cu laviţă sau 
podişor pentru vase. 

Acoperişurile respectă formele tradiţionale, constituind rezultatele unor 
analizări pentru asigurarea unei cât mai mari stabilităţi a costrucţiei, în funcţie de 
posibiltăţile de adaptare după materialele disponibile şi condiţile climatice locale. 

Iniţial, acoperişul se construia în 2 ape, ulterior fiind preferată soluţia constructivă 
în 4 ape, care conferea stabilitate sporită. în unele zone se întâlnesc forme 
asemănătoare pentru acoperişurile de trestie şi şiţă (plăcuţe de lemn de 15-20 cm 
lungime şi 3-4 cm lăţime, montate după tehnologia „solzului”). Acestea, alături de 
şindrilă întregeau arhitectura populară prin cioplirea lor în diferite forme, 
îndeosebi a celor de pe coama acoperişului. 

Tipuri de locuinţe din fondul monumentelor de arhitectură populară din 
cadrul Muzeului Satului, Bucureşti : 

- casa din Trăisteni, Prahova - sec XIX - construită pe temelie înaltă din 
piatră cu pereţi din bârne încheiate „sâneşte” şi acoperiş în patru ape din 
şindrilă; foişorul şi prispa cu balustradă din scânduri traforate. 

- casa din Stăneşti, Argeş - sec XIX - casă cu două încăperi (de locuit şi 
de oapseţi) şi tindă mediană cu vatră liberă şi horn, la care se adaugă 
prispa cu stâlpi de lemn fasonaţi simplu plus arcade din paiantă. 

- casa din Şuiei, Argeş - sec XX - construită din bârne de brad cioplite şi 
tencuite, pe un soclu înalt din piatră care adăposteşte pivniţa şi coteţele 
de păsări şi acoperiş în patru ape din şiţă ce reuneşte două construcţii în 
unghi drept, cea de-a doua construită pentru tinerii fmailiei, iar în lte 
situaţii având funcţie de reprezentare - casă de oaspeţi. 


Zona etnografică OLTENIA: 

- Tip de bordei: locuinţa semiîngropată. 

- Locuinţa de suprafaţă: casa pe un rând. 

Casele cu două încăperi s-au generalizat şi diferenţiat în feudalism: 
locuinţa semiîngropată şi locuinţa la suprafaţă. 

Există variante ale locuinţei semiîngropate: cu 3 sau 4 încăperi sub nivelul 
pământului, cu 3 sau 4 “gropi”: tindă (gârlici) - 3 x 5 m, “la foc” - ogeag -3x4 
m sau 4 x 4 m, sobă (camera de locuit) - 4 x 4 m, şi celar (cămară) -3 x 4 m. 

Construcţiile mai solide ajungeau până la 150-200 de ani vechime, ca şi 
casele de bârne. 

Casa pe un rând s-a dezvoltat din două tipuri iniţiale: casa cu cămară şi 
casa cu tindă, rezultând casa cu cămară (Gorj) şi casa cu cămară şi prispă, spune 
P.H. Stahl. Elementul caracteristic în zona Gorj este adâncimea mare, casa fiind 
mărginită cu bârne largi orizontale. în timp ce au scos vatra din camera de locuit 
sau au mai construit una în cămară, devine locuinţă zilnică, camera de veghe 
având rol de odaie frumoasă. 

în Gorj ambele caturi sunt construite din lemn (la casele vechi catul de jos 
este întotdeauna o pivniţă, la casele noi catul de jos cuprinde o bucătărie şi o odaie 
de locuit). Casa joasă este masivă şi greoaie, casa înaltă are o siluetă zveltă 
datorită stâlpilor. 

în zonele pomicole şi viticole, modul de depoziţare a determinat înălţarea 
caselor pe zidărie şi apariţia pivniţelor în temelia lor. 

Acoperişurile sunt de paie sau trestie - în zonele joase expuse vânturilor 
acestea sunt mai scunde şi astfel construite încât să nu poată fi smulse uşor - 
precum şi de şindrilă sau draniţă în zonele colinare sau muntoase, contribuind la 
reducerea înălţimii. 

Casa pe două rânduri. Primele case au fost construite de meşteri locali, 
meşteri de aici, din Oltenia. Nivelul de jos se caracterizează prin prezenţa a două 
încăperi cu intrări separate servind de pivniţă şi de “căsuţă” (odăi de locuit şi de 
păstrat lucruri) iar nivelul de sus, prin existenţa a două încăperi cu o singură 
intrare (prin tindă) servind de tindă şi de “casă”. Respectau întru totul organizarea 
planimetrică a caselor româneşti străvechi de lemn cu grădele. 

Interiorul este identic cu al caselor munteneşti. 

Tipuri de locuinţe din fondul monumentelor de arhitectură populară din 
cadrul Muzeului Satului, Bucureşti : 

- casa din Goicea Mică, Dolj - sec XIX - construcţie din cărămidă cu 
acoperiş în patru ape din ţiglă având în plan două camere şi tindă pe 
mijloc (cu funcţie de bucătărie); în camera de locuit era amplasat 
războiul de ţesut, air în cea de oaspeţi se simţea abundenţa ţesturilor 
decorative (scoarţe cu cârlige sau păpuşi şi perdele de borangic sau 
bumbac în croatică vie). 

- casa din Drăghiceni, Olt - sec XIX - construcţe semiîngropată de 
tradiţie neolitică (bordei). Locuinţă de tip arhaic, cuprinde în plan 3 
spaţii (încăperi) funcţional diferite - gârliciul (echivalentul tindei de 
suprafaţă), ogeacul şi la foc (camera în care este amplasată vatra liberă 
cu horn). Părţile de perete îngropat sunt căptuşite cu blăni de stejar, iar 
pereţii de pe laturile înguste sunt construiţi din cărămidă. învelitoarea 
(acoperişul) este realizată din straturi succesive trestie, paie şi pământ. 

- casa din Ceauru, Olt - sec XIX (1875) - este construită pe o fundaţie din 
pietre de râu; curpine tindă mediană („la foc”), camera de locuit 
(„sobă”) şi cămara („ celar”) ; are perţi din bârne încheiate în „ căţei ”, iar 
acoperişul, în 4 ape este din şiţă lucrată „în solzi de peşte ” şi variantă de 
coamă realizată dîntr-un şir de „ciocârlani”(ultimul rând de şiţă). La 
această casă în planul de construcţie este prevăzut şi pridvorul. 

- casa din Curtişoara, Gorj - sec XIX - construită din bârne pe fundaţie 
din bolovani având 2 încăperi (camera cu vatră pentru gătit şi camera de 
dormit) şi acoperişul în 4 ape din şindriliţă de brad; apar ca elemente 
pivniţa regăsită la primul nivel al casei, foişorul, dar şi prispa 
(„tărnaţul”) ce se întinde pe 3 laturi ale pereţilor (stâlpii acesteia sun 
fasonaţi cu caneluri oblice, cu inele şi capiteluri de forme diverse). 


Zona etnografică MOLDOVA: 

- Tipuri de bordeie: colibă; bordei; bordei rectangular (caracteristic acestei 
zone). 

- Construcţii la suprafaţă: casa pe un rând - casa cu tindă; casa cu vatră. 

- Casa pe doua rânduri. 

în Moldova secolelor IX-X locuinţa caracteristică aşezărilor de tipul 
siliştilor are forma unui semi-bordei rectangular ce prezintă în partea opusă 
intrării care probabil era în trepte un cuptor de încălzit şi copt din pământ sau 
pietre lipite cu lut. Amintim aici o serie de alte tipuri de cuptor ce se afla în afara 
locuinţei şi care constituia de fapt bucătăria de vară. Alături de acestea s-au folosit 
şi vetrele portabile din lut ars. 

Tipuri de locuinţe. în cadrul tipologiei casei ţărăneşti moldoveneşti 
amintim în ordinea apariţiei: construcţiile la suprafaţă (în Spinoasa); casa cu 
tindă; cu tindă simplă; casa cu tindă rece şi cămară (pentru a asigura o mai bună 
păstrare a alimentelor decât în tinda sau în podul casei); casa cu tindă rece şi cu 
două sau mai multe încăperi (zona de podgorie), casa cu vatră pentru foc; casa cu 
tindă transformată în odaie de locuit ce poartă numele de “aplecător” sau “poiată”; 
tipul de construcţii lungi de câte 20-30 m reunind sub acelaşi acoperiş în două 
ape, casa, grajdul şi magazia (Ţinutul Jijiei); casa pe două rânduri sau cu două 
caturi (s-a dezvoltat din casa pe un rând cu cămară sau cu tindă pentru asigurarea 
unui regim termic constant în ceea ce privea păstrarea unor produse ce erau mai 
solicitate iarna şi primăvara - spaţiul pentru fructe şi vinuri). Aceasta s-a obţinut 
prin înălţarea caselor pe temelii de piatră şi amenajarea unei pivniţe în temelie. 
Sunt întâlnite totuşi sporadic în partea de deal şi mai ales de munte a Moldovei 
până spre Suceava şi Câmpulung. Aceste case erau prevăzute în partea din faţă cu 
un pridvor întregit cu un foişor unde se află amplasată uşa din grădele a 
gârliciului, iar în josul lui uşa pivniţei. în ceea ce priveşte tehnica de construire, 
întâlnim terminologia "case în furci”. 

Acoperişurile se constituiau din trestie deoarece, a materie primă, se 
procura şi să clădea mai uşor. Aşezarea trestiei se realiza în solzi sau pescăresc. 
Coama acoperişului se întărea într-o împletitură de trestie sau printr-un uluc de 
scândură, deseori decorat. în Podişul Moldovei se folosea stuful solzit în pantă 
continuă ce se bătea cu piepteni speciali de lemn. Alături de acest tip de acoperiş 
întâlnim acoperişul din draniţă lungă de 80 cm, lată de 10-15 cm şi groasă de 1 
cm. Se bordea cu sfredel ţigănesc ascuţit iar fiecare draniţă era bătută cu cuie de 
lemn. 

Acest tip de locuinţă avea pe parcursul pereţilor plasaţi stâlpii (de număr 
variabil), înfipţi în pământ (pentru o mai mare rezistenţă), şi care erau în partea de 
sus ciopliţi ca o furcă, pentru aşezarea celor 4 grinzi ce reprezentau suportul 
grinzilor tavanului. Erau mai apoi împletite de jos în sus nuiele ce se “năglăjau” 
cu pământ amestecat cu paie sau pleavă. Partea de sus a furcilor este îngroşată şi 
pe ea se sprijină “lungişul” (bârnă orizontală) care, împreună cu celelalte, 
alcătuiesc cununa pe care se aşează “ cosorobii ” - susţinătorii şarpantei 
acoperişului. 

Interiorul casei păstrează caracteristicile celorlalte zone. 

Tipuri de locuinţe din fondul monumentelor de arhitectură populară din 
cadrul Muzeului Satului, Bucureşti : 

- casa din Zăpodeni, Vaslui - sec XVII - locuinţă monocelulară 
reprezentând un străvechi tip constructiv, realizată din bârne masive de 
stejar încheiate la capete în „ cheutori locul prispei este sugerat de o 
bancă cioplită dîntr-un trunchi de stejar. 

- casa din Straja, Suceava - sec XVIII (1770) - locuinţa este aşejată pe o 
temelie joasă din piatră, având cameră de locuit, tindă largă şi cămară ai 
căror pereţi sunt realizaţi din trunchiuri rotunde dispuse „în cununi ” 
orizontale încheiate cu tăietură „ căucească acoperişul în 4 ape cu 
învelitoare dein şindrilă de brad, prelungindu-se spre faţă, acoperind 
astfel şi prispa deschisă. 

- casa din Luminiş, Neamţ - sec XIX - pezintă din punct de vedere 
structural 2 camere ( odaia mare şi odaia mică), tindă mediană, sală şi 
cămară ( chilerul ); construcţia este aşezată pe temeli de piatră, având 
pereţi de bârne şi acoprişul în 4 ape din draniţă dispusă în săgeată; pe 3 
din laturile caseiregăsim cerdacul cu balustradă din scânduri traforată şi 
cu sâlpi având ca element decorativ floarea. 


Zona etnografică TRANSILVANIA 

Seria tipologică a locuinţei nu face nici aici excepţie, vorbind de 
începuturile acesteia ca având la bază forma de colibă, urmată fiind de: 

- locuinţa semiîngropată 

- casa ţărănească 

- casa pe un rând - cu cămară, cu cămară şi târnaţ pe colţ, cu cămară şi 
tindă pe colţ, etc. 

- casa pe doua rânduri 

- casa cu două niveluri 

- casa pe două rânduri întregită cu o cameră sau două camere. 

Locuinţa semiîngropată, casa ţărănească, ulerior apărând casa pe un rând. 

Casa pe un rând o regăsim în mai multe variante: casa cu cămară (Haţeg, 
Pădureni) - sunt construite din bârne rotunde cu acoperiş înalt de paie (au 
coexistat cu cele cu tindă); casa cu cămară şi târnaţ pe colţ (cu arcade 
semicirculare între stâlpii de susţinene - Ţara Moţilor, Ţara Zarandului, Ţara 
Abrudului şi Depresiunea Călăţele) a coexistat cu cele cu tindă - la aceasta 
cămara a fost transformată în locuinţă obişnuită, cea iniţială a devenit “casa 
frumoasă”, “casa dinainte” unde se păstrau piesele de interior mai frumoase, mai 
valoroase, de exemplu Casa Avram Iancu din comuna cu acelaşi nume (sfârşitul 
sec XVIII), având pereţii din bârne masive de brad şi acoperişul foarte înalt din 
şindrilă; casa cu cămară şi tindă pe colţ (Ab) - aici se află o “ camniţă ”, horn de 
lespezi în pod iar cuptorul de pâine este situat în afara casei sau într-o cuptorişte; 
în unele cazuri s-a întregit planul cu a doua cameră. Casa cu tindă, în variantele: 
casa cu tindă simplă sau cu tindă rece (Cluj), casa cu tindă rece cu cămară 
(Maramureş, Năsăud, Lăpuşi), casa cu vatră simplă în tindă, casa cu cămară şi 

tindă cu cuptor (casa cu mai multe încăperi şi tindă în cuptor), casa cu vatră de 
gătit în tindă şi corp de încălzit, casa cu cămară (M-ţii Apuseni, Pădureni), casa cu 
tindă - funcţie mixtă. în Maramureş tinda s-a menţinut cu funcţia iniţială, dar i s-a 
mai alăturat o cămară (se ţineau o parte din produse şi vase). 

Casa pe două rânduri (M-ţii Apuseni, Ţara Haţegului) - case cu două 
niveluri (Pod Târnavelor), casa pe două rânduri - întregită cu o cămară sau cu 
două camere (Sibiu). 

Tipuri de locuinţe din fondul monumentelor de arhitectură populară din 
cadrul Muzeului Satului, Bucureşti : 

- casa din Chiereluş, Arad - sec XVIII - este situată pe fundaţie de piatră, 
fiind construită din pereţi de bârne de stejar lipiţi cu pământ prin interior 
şi chiar în exterior; acoperişul în 2 ape realizat prin suprapunerea în 
trepte a stufului pe şarpantă de lemn; planul construcţiei cuprinde tindă 
mediană, 2 vetre cu deschideri petru gurile de foc, camerra de paradă şi 
cameră locuinţă permanentă. 

- casa din Şerel, Hunedoara - sec XIX - construcţie din piatră de stâncă 
lipită cu lut, având în plan o singură încăpere cu târnaţ ce la faţadă este 
încadrat de 4 stâlpi şi ridicat cu aproximativ 1 m pentru a se putea 
construi intrara în pivniţă; podeaua este din pământ bătătorit, prezentând 
însă şi o porţiune podită cu scânduri; acoperişul din ,jipi ” şi „ snopi ” de 
nuiele; ca o caracteristică aparte, ferestrele sunt mici şi existente pe toate 
cele 4 laturi ale casei. 

- casa din Dumitra, Alba - sec XIX - planul casei cuprinde: casa de locuit, 
la care se adaugă tinda; sistemul constructiv păstrează vechea tehnică 
neolitică a gardului din nuiele „ bruşite cu lut ”, care formează scheletul 
construcţiei; acoperişul este realizat din snopi şi jipi de grâu. 

- casa din Sălciua de Jos, Alba - sec XIX (1815) - este planul cel mai 
răspândit până în sec XX; prezintă rpispă, tindă şi o singură cameră de 
locuit, acestea realizate din bârne de brad cioplite în 4 feţe; acoperişul 
(chiar de 3 ori mai înalt decât înălţimea pereţilor) este realizat din paie 
de grâu călcate cu piciorul; tinda este prevăzută cu o vatră cu coş 
piramidal din plăci de bazalt sprijinite pe o structură de lemn. 

- casa din Moişeni, Satu Mare - sec XVIII (1780) - planul construcţiei 
cuprinde 3 încăperi (cameră, tindă, cămară), la care se adaugă o prispă 
parţială în faţa tindei şi cămării; acoperişul specific din draniţă „ horjită ” 
(scobită) este prevăzut cu coamă, loc unde apare un element „ hometa ” 
pentru evacuarea fumului; în cadrul acestei zone există o linie uniţară în 
ceea ce priveşte decoraţiile porţii, ferestrelor, prispei, etc. 

- casa din Surdeşti, Maramureş - sec XVIII (1780) - planul este constituit 
din 3 încăperi (cameră de locuit, tindă neîncălzită şi cămară); amintim că 
plafonul casei de locuit este realizat din grinzi aparente dispuse 
perpendicular faţă de pereţii longitudinali, cu spijin pe „meşter grindă". 

Zona etnografică BANAT 

întrucât perioada de început este uniţară întregului spaţiu românesc, 
reluăm şirul seriei tipologice din momentul apariţiei formelor noi de construcţie 
(cu poartă monumentală şi ziduri trainice de cărămidă), specificând că amplasarea 
acestora pe o linie comună cu vecinătăţile (specific zonal): 

- casa pe un rând cu 1-2 sau mai multe încăperi, cu tindă; cu cuptor; 

- casa pe doua rânduri sau cu două caturi. 

Casa pe un rând - casa cu tindă, cu vatră simplă în tindă (începuturile 
organizării interioarelor) , întregită cu dispozitiv piramidal deasupra pentru 
colectarea fumului într-un coş în pod sau în afara acestuia; casa cu cuptor de 
pâine în tindă - varianta cu o cameră şi tindă cu cuptor, cu două camere şi tindă 
cu cuptor, cu mai multe încăperi şi tindă cu cuptor. 

Tipuri de locuinţe din fondul monumentelor de arhitectură populară din 
cadrul Muzeului Satului, Bucureşti'. 

- casa din Barlova, Caraş-Severin - sec XIX - planul casei este constituit 
din 2 camere de locuit {„casa de dinainte ” şi „casa de dinapoi ”) şi o 
tindă mediană {cuină)', este amplasată cu latura îngustă spre uliţă şi este 
reprezentativă pentru perioada de trecere de la construcţiile din lemn la 
cele din cărărmidă; partea din faţă a construcţiei (frontonul) este decorat 
cu roţi şi frunze. 


Zona etnografică DOBROGEA 

In această zonă, în care au coexistat de-a lungul istoriei un număr 
însemnat de etnii, specificul locuinţei ţărăneşti nu a suferit influenţe care să 
producă modificări substanţiale în tipologia acesteia. 

- locuinţe semiîngropate - aveau planul pentru construcţie mai simplu 
decât cele din Câmpia Română, cu intrarea prin capăt sau cu intrarea 
plasată în mijlocul laturii lungi; 

- locuinţe la suprafaţă; 

- bordeiele propriu-zise - folosite îndeosebi de populaţiile turceşti şi 
tătărăşti; 

- casa pe un rând - cu tindă; 

- casa cu vatră de gâtit în tindă şi corp de încălzit în locuinţă, ce avea un 
plan destul de simplu (doua încăperi şi tinda). 

Au coexistat: locuinţa semiîngropată cu intrarea prin capăt sau cu intrarea 
plasată în mijlocul laturii lungi (avea planul şi construcţia mai simple decât 
variantele din Câmpia Română).; locuinţa la suprafaţă; bordeiele propriu-zise - 
folosite îndeosebi de populaţiile turceşti şi tătărăşti; casa pe un rând cu tindă; 
casa cu vatră de gătit în tindă şi corp de încălzit în locuinţă (plan simplu: două 
încăperi şi o tindă). 

Tipuri de locuinţe din fondul monumentelor de arhitectură populară din 
cadrul Muzeului Satului, Bucureşti : 

- casa din Ostrov, Constanţa - sec XIX - este destul de joasă, fiind 
construită pe un postament de lut amestecat cu paie tocate şi stâlpi de 
stejar; cuprinde camera de locuit, camera curată cu intrare prin tindă, 
tindă, cămară şi prispă parţială; acoperişul casei, construit în 4 ape din 
„olane". 

- casa din Unirea, Tulcea - sec XIX (1898) - planul construcţiei prevede 5 
încăperi (2 camere de locuit, 2 tinzi şi 1 bucătătrie), toate comunicând 
între ele; este construită din chirpici şi are acoperişul învelit cu stuf bătut 
la „ pieptăn ”; prispa din faţa camerelor de locuit este joasă, cu stâlpi 
ciopliţi, iar intrările sunt prevăzute cu mici pridvoare; ca trăsătură 
zonală, acoperişul este comun casei şi anexelor gospodăreşti. 

